5 CARA MUDAH UNTUK LATIH ANAK TIDUR DENGAN SENDIRI

Dah pukul 1 pagi ni tapi si kecik ni tak mahu tidur lagi, letihnyaaa.”
Memang penat nak melayan kerenah anak-anak kecil yang susah nak tidur awal. Mana tidaknya, keesokan hari kita nak ke pejabat pula kan? Jangan risau, ada caranya untuk ibubapa merangsang anak-anak kecil ini untuk tidur pada waktu yang lebih awal supaya memudahkan perjalanan kerja kita juga ya. Lama-lama anak dah pandai tertidur dengan sendiri.

BAGAIMANA MERANGSANG BAYI UNTUK TIDUR SENDIRI?
Persoalan seperti ini sudah tentunya jarang terfikir oleh fikiran kita, betul? Namun percayakah anda bahawa apabila kena pada cara dan langkahnya, anak kita mampu dididik untuk tertidur dengan mudah. Cuba lihat beberapa perkara ini:
 BAWA ANAK KE BILIK LEBIH AWAL.
Perkara pertama ini penting. Ia amat penting untuk membiasakan anak dan bayi kita bahawa ini adalah masa untuk mereka tidur. Anda akan merangsang anak anda sedari kecil lagi untuk tidur lebih awal. Rangsangan ini amat berharga kerana persediaan sebelum tidur amat diperlukan oleh anak kecil sebelum mereka mampu untuk tidur.
2. RUTIN TIDUR YANG TERATUR
Ini juga antara perkara paling penting. Langkah yang paling baik ialah mendidik masa untuk anak anda tidur semenjak usia bayi lagi. Ya, bayi memerlukan jangka masa tidur yang lebih lama berbanding dewasa. Tidak sama seperti kita. Cuba latih untuk mereka tidur pada waktu yang sama pada setiap hari, supaya jadual ini akan terus berlaku sehingga mereka meningkat usia.
3. ‘BEDTIME ROUTINE’ YANG KONSISTEN
Ini juga penting. Bagi anda yang mempunyai anak pada usia kanak-kanak, cuba lakukan aktiviti sebelum tidur yang tenang, damai dan mampu merangsang anak-anak untuk tidur. Ini termasuk bercerita, menyanyi, alunan zikir dan sebagainya mengikut kesesuaian. Ia penting untuk mendidik anak-anak bahawa ketika itu adalah masa untuk mereka mulai tidur.

4. LETAK ANAK ANDA DI ATAS KATIL ATAU TILAM KETIKA MEREKA MENGANTUK
Ada ibu bapa yang membiarkan anak-anak mereka untuk terus bermain walaupun mereka sudah kelihatan sangat letih dan mengantuk. Cuba lazimkan dengan meletakkan anak anda di bilik dalam suasana yang sunyi dan tenang sebaik sahaja melihat mereka letih. Secara tidak langsung, kita sedang melatih dan merangsang mereka untuk belajar tidur dengan sendirinya tanpa pengaruh kita.
5. CUBA KURANGKAN TABIAT MENYUSUKAN ANAK SAMPAI TERTIDUR
Ya, ini merupakan antara langkah yang sering kita lihat dan lakukan sendiri. Ianya tidak salah. Cuma, apabila terlalu kerap anda melakukan cara begini, anda tidak akan langsung memberi peluang kepada anak untuk belajar tertidur tanpa pengaruh luar. Sesekali cuba lepaskan susuan apabila melihat anak sudah sangat letih, biarkan mereka tertidur sendiri.
Ibu bapa sekalian, belajar untuk menenangkan diri sendiri dan seterusnya mudah tidur bagi anak-anak ini sememangnya memerlukan masa, kesabaran, ruang dan tenaga, sama ada bagi ibu, ayah dan bayi itu sendiri. Ada anak yang memerlukan masa yang lebih lama daripada yang lain untuk mempelajarinya. Setiap anak tidak sama.
Bersabar dan teruskan dengan langkah yang anda lakukan sekarang. Lakukanlah dengan cara yang paling tenang, mudah dan penuh kasih-sayang. Sentiasa percaya bahawa suatu hari nanti ianya pasti akan mudah buat anak-anak kita.


8 SEBAB KENAPA ANAK-ANAK WAJIB BERMAIN DI PUSAT INOVASI KIDDOMO UNIVERSE @ THE STARLING MALL, PETALING JAYA

Hujung minggu dan cuti sekolah merupakan masa yang terbaik untuk melakukan pelbagai aktiviti bersama keluarga. Masa untuk ‘me time’ pun dah kurang. Sekarang dah beranak-pinak, masa dan tumpuan beralih kepada suami dan anak-anak. Tinggalkan sekejap tekanan kerja, apa kata anda bawa anak-anak bergembira di Kiddomo Universe?
Kiddomo Universe yang terletak di The Starling Mall, Petaling Jaya bukan sekadar tempat bermain untuk kanak-kanak tau! Sebaliknya, ia umpama sebuah ‘syurga’ untuk anak-anak. Kiddomo Universe merupakan sebuah ‘playland’ atau taman permainan ‘indoor’ pertama di Malaysia yang menggunakan konsep yang sangat istimewa! Kiddomo Universe menawarkan pelbagai jenis permainan dengan konsep teknologi yang sangat berinovasi. Aktiviti yang disediakan dapat membantu meningkatkan daya imaginasi dan deria rangsangan kanak-kanak.
Menjadi Avatar Impian di Selfie World

Selepas pembayaran tiket dibuat, anda dan anak-anak bakal diberikan satu ‘wristband’ elektronik. Seperti taman tema yang lain, ‘Wristband’ ini harus dipakai sepanjang berada di Kiddomo Universe ini. Kemudian, anak-anak harus ‘selfie’. Bukan ‘selfie’ macam biasa dekat telefon kita tu ye, tapi selfie untuk menghasilkan avatar mereka sendiri, di Selfie World. Terdapat pelbagai pilihan kartun, karakter dan jenis pekerjaan yang disediakan. Antaranya ialah, polis, doktor, bomba, naga, mahupun ahli sihir! Selfie, masukkan nama samaran, dan segala informasi akan disimpan dalam sistem dan wristband yang dipakai. Avatar tersebut akan menjadi identiti anak-anak sepanjang bermain di Kiddomo Universe. Apa yang Mama harus buat ialah pamerkan wristband anak-anak disetiap ruang aktiviti yang ada di sini.
5 Aktiviti Menarik yang WAJIB Anak-anak Cuba
1. Art Box

Di Art Box, anak-anak bakal disajikan dengan skrin sentuh yang besar di mana mereka boleh menghasilkan lukisan mereka sendiri. Apa yang lagi menarik, buat pertama kalinya, mereka diberi lesen untuk menambah kreativiti mereka di atas lukisan-lukisan yang terkenal seperti Mona Lisa, the Scream dan sebagainya.
2. Dino Discovery

Secara dasarnya ia mungkin kelihatan seperti ruang permainan ‘indoor’ yang lain. Dalam lautan bola plastik hijau kuning sebenarnya terdapat pelbagai spesies telur dinosaur! Jadi, anak-anak bukan simply main je tau di kawasan ini. Sambil bermain, mereka harus mencari telur dinosaur tersebut dan seterusnya dibawa ke ‘Dinosaur Discovery Centre’. Di sini, telur dinosaur yang dijumpai akan dibiarkan ‘menetas’ untuk anak-anak belajar jenis dinosaur yang mereka jumpa. Tetapi kalau nasib malang, mungkin ada yang dapat telur yang kosong ye.

3. Ocean Alive & Toon Planet

Terletak di ruang yang gelap dengan paparan ‘projektor’ animasi hidupan laut yang besar, Ocean Alive bakal memberikan satu pengalaman baru buat anak-anak anda. Mereka boleh melukis apa sahaja hidupan laut kegemaran mereka dan lihat bagaimana lukisan yang sebelumnya 2D, boleh menjadi animasi 3D di paparan skrin projektor tersebut; bersama ‘hidupan laut’ yang lain! Cool sangat dekat sini tau!

Ruang Toon Planet di Kiddomo Universe pula boleh menukarkan lukisan 2D di atas kertas putih dicetak dan menjadi model 3D sebenar! Haa dekat dua bahagian ini lah anak-anak bakal menggunakan segala deria dan mengasah ‘critical thinking skills’ mereka.
4. Magic Mirror & Magic Academy

Anak-anak harus scan wristband mereka untuk mempamerkan avatar yang mereka pilih di ruang Selfie World tadi. Di Magic Mirror, mereka harus mengawal avatar mereka mengikut rentak badan mereka sendiri & memecahkan belon di skrin sebanyak yang boleh.
Magic Academy pula membolehkan anak-anak menjadi seperti Harry Potter! Mereka boleh menghasilkan magik mereka dengan menggunakan ‘wand’ digital yang disediakan untuk bermain permainan interaktif ini.
5. Musical Maestro & Karaokid

Disamping itu, Kiddomo Universe juga menyediakan aktiviti yang boleh mengasah bakat seni anak-anak anda. Anak-anak boleh menjadi ‘conductor’ orkestra yang hebat di Musical Maestro.

Karaokid pula merupakan bilik karaoke yang sangat cool kerana ketika anak-anak anda menyanyi, mereka bakal dirakamkan dan terhasil la satu muzik video tersendiri! Ibu bapa pun boleh turut serta tau.
Luna Slider

Luna Slider merupakan antara ruang aktiviti yang sangat cool di Kiddomo Universe. Bukan seperti gelongsor biasa, anak-anak pasti gembira bermain Luna Slider, ditemani bintang, objek, gula-gula dan bentuk yang pelbagai dan berwarna-warni. Bukan anak-anak je tau yang suka, ibu bapa pun akan turut excited ketika berada di bahagian ini!
Baby Gym

Khusus untuk kanak-kanak dibawah usia 5 tahun, Baby Gym dipenuhi barangan daripada jenama terkenal Weplay, dimana ianya telah direka khas untuk meningkatkan perkembangan holistik kanak-kanak Si comel bakal didedahkan dengan aktiviti yang bakal meningkatkan penggunaan fizikal dan minda mereka.
Musical Maze

Musical Maze merupakan tarikan terbaru dan terhangat di Kiddomo Universe! Anak-anak bagaikan berada di dalam sebuah ‘maze’ gelongsor, dibawah cahaya lampu-lampu neon yang memancar, sambil berseronok mengikuti rentak muzik yang bakal dimainkan. Musical Maze bakal membuatkan anak-anak terhibur, dimana mereka boleh bermain sambil bersenam!
Bestkan aktiviti yang ada di Kiddomo Universe ini? Banyak lagi tau aktiviti lain yang sangat menarik. Dengan harga yang berpatutan, Kiddomo Universe bakal memberikan pengalaman bermain sambil belajar yang terbaik untuk anak-anak. Selain meningkatkan kemahiran fizikal dan mental mereka, Kiddomo Universe juga mengajar anak-anak untuk belajar mencari penyelesaian sendiri, berfikir secara kreatif dan inovatif, serta meningkatkan daya imaginasi mereka yang amat berguna untuk masa hadapan.
Tiket Masuk

Kiddomo Universe
3rd Floor, Starling Mall,
Uptown Damansara Utama.
Masa Operasi: 10AM – 10PM
Website: Kiddomo Universe
Facebook: Kiddomo Universe


6 LOKASI LEPAK BERSAMA KELUARGA KETIKA MUSIM HUJAN

Bercuti bersama anak-anak sememangnya sesuatu yang cukup menyeronokkan. Saat itu jugalah ibu bapa dapat meluangkan masa berkualiti dek kekangan kesibukan bekerja setiap hari. Namun, dengan keadaan cuaca yang tidak menentu, ditambah kos semakin membebankan dan kekangan kerja di pejabat yang tidak pernah selesai, percutian dirancang terpaksa ditangguh atau dibatalkan terus.
Jika dulu, pusat beli-belah ini dikunjungi apabila ingin membeli barang seperti baju, peralatan rumah atau mungkin mahu menjamu selera saja. Namun kini, ia sudah menjadi pusat sehenti bagi masyarakat setempat melakukan pelbagai aktiviti riadah. Pusat beli-belah juga kini menjadi lokasi alternatif untuk membawa anak bercuti terutama pada musim hujan ini.
Meluncur Ais Di IOI Mall Putrajaya & Sunway Pyramid

Dengan keadaan cuaca di negara kita yang tidak bersalji, meluncur di gelanggang luncur ais pastinya cukup menyeronokkan. Bersaiz Olimpik, aktiviti riadah yang mengujakan ini pastinya dapat dirasai saat berkunjung ke IOI City Mall Putrajaya. Terletak di selatan Lembah Klang, IOI City Mall Putrajaya antara pusat beli-belah terbaru yang menyediakan pusat riadah menyeronokkan dan cukup mencabar. Satu lagu lokasi luncur ais yang cukup terkenal dalam kalangan rakyat Malaysia adalah di Sunway Pyramid.
Bersantai Dengar Alunan Muzik Di The Symphony Walk

Malah aktiviti riadah bersama anak-anak boleh diteruskan dengan pertunjukan air pancuran berirama di pintu masuk utama pusat beli-belah 101 Malll yang diberi nama The Symphony Walk. Menariknya, di sekitar The Symphony Walk itu, terdapat beberapa tempat khusus untuk pengunjung berehat sambil mendengar alunan muzik mengiringi pancuran air yang cukup mendamaikan.
 Aktiviti Indoor Pecah Lemak Di District 21

Selain gelanggang luncur ais, aktiviti riadah yang mencabar kekuatan mental dan fizikal pengunjungnya adalah District 21.Hanya RM75 seorang, anda berpeluang mencabar diri melakukan semua aktiviti yang di situ.
Mengembara Di Petrosains KLCC

Selesai beriadah, jamu selera di beberapa restoran yang menyediakan pelbagai hidangan menarik untuk anda. Suria KLCC juga antara pusat beli-belah yang pastinya memberikan keseronokan beriadah. Terletak di Menara Berkembar Petronas dengan rekaan unik Suria KLCC menawarkan pelbagai aktiviti riadah yang cukup menarik. Ingin meneroka sains dan pelbagai aktiviti berkaitan sains, Petrosains, The Discovery Centre nyata membuatkan anak-anak teruja.
Menyelam Di Aquaria KLCC

Disenaraikan akuarium keempat terbaik di Asia, Aquaria KLCC pula menanti anak anda dengan pelbagai aktiviti hebat. Terokai perairan tropika eksotik dalam dua aras dengan terowong bawah air sepanjang 90 meter. Menempatkan lebih 20,000 hidupan daratan dan air dari lebih 250 spesies berbeza dalam dan luar negara, anda bukan saja berpeluang melihat hidupan laut ini bebas berenang malah maklumat lengkap berkenaan setiap pameran turut disediakan. Keunikan susun atur kolam, penerangan yang jelas bagi setiap spesies dan terowong besar memberi peluang pengunjung melihat pelbagai jenis ikan termasuk jerung hidup bebas berenang mengelilingi mereka bagaikan di laut dalam.
 Lakukan Apa Sahaja Di Dunia KidZania Kuala Lumpur

Seumpama berada di sebuah alam lain yang direka khas untuk kanak-kanak! Begitulah yang dirasai tatkala melangkah masuk ke KidZania Kuala Lumpur. Bagaikan sebuah ‘negara’ yang direka khusus untuk menyuntik keriangan, taman tema tertutup berunsurkan pendidikan itu menawarkan peluang kepada mereka yang berusia seawal tiga tahun sehingga 14 tahun untuk merasai pengalaman melakukan pekerjaan dan aktiviti orang dewasa.
 Taman Tema Indoor Cosmo World Di Berjaya Times Square

Cosmo World Theme Park adalah terbesar taman tema tertutup di Malaysia yang meliputi kawasan seluas kira-kira 380,000 kaki persegi. Taman tema yang orang dewasa dan kanak-kanak taman tema yang berdiri sendiri dengan berbagai jenis permainan dan hiburan. Empat daripada wahana tunggangan keseronokan yang direka khas untuk Cosmo World Theme Park. Di antara perjalanan, yang paling mendebarkan akan menjadi panjang Supersonic Odyssey roller coaster 800 meter. Terdapat juga 30 meter tinggi Spinning Orbit, DNA Manusia dan Serangan Angkasa yang pasti akan membuat pam adrenalin anda sekurang-kurangnya dua kali lebih cepat. Terdapat juga tunggangan kurang mendebarkan yang lebih sesuai untuk anak-anak dan keluarga.


BAYI 6 MINGGU DIJANGKITI VIRUS BERBAHAYA SELEPAS DICIUM ADIK-BERADIK SENDIRI

Kelahiran bayi perempuan merupakan berita gembira buat Caitlin dan keluarga. Keluarga yang berasal dari Kansas ini menyambut kelahiran bayi perempuan mereka sebulan lebih awal daripada sepatutnya. Namun, bayi tersebut sihat dan selamat untuk dibawa pulang. Caitlin dan suami yang sudah mempunyai dua orang anak lelaki, bertambah gembira dengan kehadiran seorang bunga dalam keluarga mereka. Namun, kegembiraan itu hanya sementara.
Pada satu malam, bayinya terjaga kerana asyik terbatuk. Ketika itu bayinya baru memasuki usia enam minggu.
Berjangkit daripada abang-abang.
Dua abangnya sangat menyayangi adik perempuan mereka. Jadi mereka sering belai dan memberikan ciuman kasih sayang kepada adik mereka. Namun suatu hari, adik perempuan mereka dijangkiti selsema daripada abang-abang. Saya memahami keadaan tersebut, tetapi batuk bayi perempuan saya berbunyi sedikit berbeza.
Tulis Caitlin diruang ‘Love What Matters.’

Caitlin terkejut apabila bayi perempuannya menghadapi masalah untuk bernafas. Dia dan suami terus membawa bayi perempuan mereka ke hospital. Mereka kemudiannya dikejutkan dengan berita anak mereka yang baru berusia enam minggu mempunyai 82% oksigen dalam badannya.
Saya ingatkan hanya demam dan batuk biasa. Tetapi, anak saya dijangkiti virus “Respiratory Syncytial Virus” (RSV). Virus ini berbahaya, terutamanya untuk bayi yang dilahirkan tidak cukup bulan. Ianya susah untuk diubati, dan jika dijangkiti, kita hanya akan nampak tanda-tanda virus ini pada hari kelima jangkitan.
Tiada apa yang saya boleh lakukan… Saya hanya mampu melihat tercungap-cungap menarik nafas.

Berada disisi anaknya 24 jam.
Sebagai seorang ibu, Caitlin hanya mampu berada disisi anak perempuannya. Siang malam dia kekal berada di samping si kecil, cuba untuk menjaganya walaupun dia dipenuhi wayar-wayar oksigen dan perubatan.
Walaupun diberi bantuan oksigen dan ventilator, badan anak saya kelihatan seperti mengalah melawan virus RSV tersebut. Setiap kali dia cuba untuk bernafas, dadanya pasti akan naik ke atas, menunjukkan kesukaran untuk bernafas. Hanya selepas berlakunya kejadian itu saya dan suami tahu bahawa dada berombak ketika bernafas merupakan salah satu simptom virus RSV.
Apabila Caitlin menanyakan keadaan anak perempuannya kepada jururawat yang bertugas, dia juga tidak berani untuk memikirkan keadaan yang mungkin berlaku. Jururawat tersebut berkata,
Saya tidak boleh beritahu Puan bahawa bayi Puan akan okay, tapi kami sedang berusaha sebaik mungkin. Namun, virus RSV ini sangat membahayakan nyawa…
RSV sangat berbahaya untuk bayi
Sayu rasa hati melihat bayi saya dengan mukanya yang pucat dan letih. Apa yang saya fikirkan hanyalah bagaimana dia boleh dijangkiti penyakit itu. Hingga ke hari ini, punca sebenar masih tidak diketahui tapi berkemungkinan besar daripada ciuman yang sering diberikan oleh saya dan suami sendiri, atau abang-abangnya. Mungkin demam adalah perkara biasa untuk kita yang dewasa dan kanak-kanak, namun ia boleh jadi sangat bahaya untuk bayi.
ujar Caitlin lagi.

Kini, keadaan bayi perempuannya sudah kembali pulih dan sihat seperti bayi-bayi yang lain. Nasihat Puan Caitlin kepada ibu bapa yan lain,
Bayi perempuan saya sihat seperti biasa pada bulan seterusnya. Saya dan suami kongsikan perkara ini untuk memberi kesedaran tentang bahayanya virus RSV untuk seisi keluarga.
Anak-anak itu sangat berharga dan normal sebenarnya untuk kita cium dan belai mereka. Walau bagaimanapun, mungkin daripada kisah ini akan membuatkan kita lebih berhati-hati selepas ini.


HANYA KERANA PEWARNA RAMBUT, BAYI INI DILAHIRKAN LEBIH DARI SEMPURNA

Wanita dan kecantikan tidak dapat dipisahkan. Tak kisah lah lambat pergi kerja atau kelas pun, mesti nak kena make-up, jaga penampilan diri. Ada juga yang ketika sakit pun, masih nak melawa, nak kena cantik. “Kurang keyakinan diri kalau muka pucat je,”… katanya.
Begitu juga dengan seorang wanita muda yang ketika itu sedang mengandungkan anak pertamanya. Walaupun telah dilarang oleh ibunya sendiri, wanita tersebut tetap ingin mewarnakan rambutnya untuk tampil lebih cantik. Ketika itu, dia masih mengandung. Namun, tidak lama selepas itu dia dikhabarkan dengan satu berita buruk.

Kandungan ‘istimewa’.
Doktor my engesahkan anak dalam kandungannya kelihatan ‘istimewa’ berbanding mereka yang normal. Janin yang masih berada dalam kandungan mungkin terkena ‘chemical attack’ melalui ibunya. Pada masa ini, janin tersebut telah besar dan lebih sempurna sifatnya. Jadi, tiada apa yang boleh dilakukan lagi.
Apabila hampir dengan tarikh bersalin, satu ultrasound dibuat sekali lagi. Kali ini doktor mengesahkan bahawa janin dalam kandungannya bakal dilahirkan tidak normal kerana si ibu telah dijangkiti bahan kimia ketika mengandung. Si ibu terkejut mendengar berita tersebut, tapi semuanya sudah terlambat. Kini, dia menyesal dengan akibat perbuatannya sendiri.
Walaupun wanita tersebut sudah bersedia menerima kelahiran anaknya itu, namun hati ibu mana tidak tersentuh. Dia menangis meratapi melihat bayi lelakinya yang baru lahir, mempunyai lebih daripada 2 kaki.

Boleh ke tidak menggunakan bahan kimia ketika mengandung?
Menurut pakar, tiada kajian yang sahih yang menunjukkan bahawa mewarnakan rambut ketika mengandung boleh memberi kesan negatif ke atas kandungan. Tetapi, pewarna rambut sering mempunyai bahan-bahan kimia yang toksik seperi ‘phenylenediamine & aminophenol’. Oleh itu, adalah disarankan untuk ibu hamil tidak menggunakan terlalu banyak bahan kimia ketika 3 bulan pertama mengandung. 3 bulan pertama kandungan adalah dimana embrio sedang membesar dan membentuk dalam rahim kita.
Jadi Mama, hati-hati ya!
5 Perkara Mama Dilarang buat pada Trimester Pertama

Jangan berlari, lompat, membengkokkan badan terlalu banyak. Bersenam pada tahap yang mampu sahaja.

Jangan ambil ubatan atau makanan tambahan tanpa nasihat doktor.

Elakkan berdiri terlalu lama atau berdiri secara mengejut.

Kurangkan mandi air sejuk, ataupun air yang terlalu panas. Perubahan suhu yang terlalu mendadak boleh memberi kesan kepada kandungan.

Elakkan daripada berada di tempat yang ramai orang supaya tidak mudah dijangkiti sebarang penyakit.

Walaupun kesahihannya masih diragui, Mama dinasihatkan untuk sentiasa berhati-hati jika ingin menggunakan produk ke atas badan kita ketika mengandung. Lebih baik elak daripada merawat bukan?


AWAS! WIFI & RADIASI TELEFON BIMBIT MENINGKATKAN RISIKO KEGUGURAN DENGAN DUA KALI GANDA

Berdasarkan kajian yang dijalan di Amerika Syarikat (USA), wanita hamil yang sering menggunakan telefon bimbit, gadjet dan juga penggunaan wifi mempunyai risiko sehingga 48% untuk keguguran janin ketika awal kandungan.
Kajian tersebut telah dijalankan ke atas 913 wanita hamil (tahap kehamilan yang berbeza), oleh Kaiser Permanente Research Center in California, Amerika Syarikat. Dalam tempoh 24jam, para peserta kajian telah dinilai tahap pendedahan mereka terhadap ‘Magnetic Field (MF) Non-ionizing Radiation’ yang terdapat pada Wifi dan radiasi telefon bimbit.

Hasil kajian menunjukkan mereka yang lebih terdedah atau sering menggunakan telefon bimbit dan wifi berisiko untuk keguguran berbanding mereka yang kurang terdedah dengan wifi dan telefon bimbit. Hal ini berlaku ke atas peserta wanita tak kira samada yang pernah keguguran atau tidak.
World Health Organization (WHO) juga ada menyatakan bawah radiasi MF yang terdedah kepada manusia mempunyai kaitan dengan kanser. Oleh itu, WHO telah mencadangkan satu kajian dijalankan mengenai radiasi daripada wifi dan telefon bimbit ke atas ibu hamil.

Bukan sekadar keguguran!
Selain boleh menyebabkan keguguran, radiasi daripada telefon bimbit juga memberi kesan negatif kepada otak bayi dalam kandungan.
Ianya boleh menyebabkan ADHD.Kesan pada otak & telinga kanak-kanak.Baru-baru ini, California State Department of Health telah mengeluarkan amaran bahawa radiasi daripada telefon bimbit lebih mudah menembusi otak kanak-kanak berbanding orang dewasa. Hal ini boleh menyebabkan kesan jangka masa panjang dibahagian otak kanak-kanak dan seterusnya boleh menjadi tumor di otak dan telinga.Mengurangkan kualiti sperma. – Selain itu, radiasi daripada telefon bimbit dan wifi juga boleh mengurangkan kadar kualiti sperma bagi lelaki. Sebab tu tidak disarankan untuk kaum lelaki (dan ibu juga) untuk meletakkan telefon bimbit di poket seluar. Hal ini kerana kualiti sperm yang bakal ‘survive’ boleh menurun sehingga 8%! Kadar ini akan menjadi semakin tinggi semasa musim panas, kerana lebih ramai yang akan menggunakan seluar dengan kain yang nipis dan memudahkan pengudaraan.
Bagaimana untuk mengatasi masalah ini?
Untuk mengurangkan dan mengelakkan daripada kesan radiasi wifi dan telefon bimbit ke atas kesihatan kita, pakar menyarankan supaya jangan letak telefon bimbit dalam poket seluar.Bagi ibu mengandung pula, adalah lebih baik untuk anda jauhkan telefon bimbit daripada perut.Tutup wifi apabila  tidak digunakan, terutamanya ketika tidur pada waktu malam.Jangan letakkan telefon ditepi kepala ketika tidur , atau lebih baik, tinggalkan fon dalam keadaan ‘flight mode’ apabila tidak digunakan.Kurangkan bercakap direct di telefon. Sebaliknya, gunakan ‘loud speaker’ atau ‘earphone’ ketika bercakap telefon.


SELAIN UNTUK KESIHATAN, INI 6 KHASIAT LEMON DALAM KEGUNAAN HARIAN KITA

Dengan hanya 2 biji lemon, Mama (dan anak-anak) boleh tidur lebih lena, bangun dengan lebih aktif, ceria dan gembira! Lemon mempunyai banyak khasiat untuk kesihatan sistem imunisasi badan. Selain itu, lemon juga membantu kita untuk tidur dengan lebih lena. Dengan hanya meletakkan dua biji lemon di kepala katil atau di meja sisi katil, Mama boleh tidur dengan lebih nyenyak dan tidur yang berkualiti. Perkara ini sangat berguna terutamanya untuk mereka yang sering bekerja malam, atau yang sering mengalami gangguan ketika tidur.
Ada banyak lagi khasiat buah lemon yang Mama harus tahu. Antaranya ialah:

Membantu menenangkan minda & tidur lebih lena.

Kajian menunjukkan yang bau lemon setiap malam dapat membuatkan badan kita berasa lebih tenang dan juga mengurangkan hormon badan yang sering membuatkan kita gembira. Jadi, badan kita akan lebih relaks dan mudah untuk tidur.

 Minda lebih fokus.

Bau lemon sangat membantu kita untuk lebih fokus. Untuk mereka yang belajar atau bekerja, anda boleh letakkan hirisan lemon berdekatan meja, atau titiskan air lemon ke dalam air suam dan letak di atas meja. Minda anda pasti akan lebih fokus ketika bekerja mahupun belajar.

 Tingkatkan daya ingatan.

Selain itu, bau lemon juga dapat meningkatkan daya ingatan kita. Letakkan lemon di kepala katil akan membuatkan tidur kita lebih nyenyak dan stabil, justeru badan kita akan lebih bertenaga keesokkan harinya.
Tidur yang berkualiti membantu badan untuk lebih relaks, dan mengembalikan tenaga kita selepas seharian bekerja. Pada masa yang sama, otak kita yang berasa tenang dan relaks juga akan membantu kita untuk mengingat sesuatu dengan lebih baik.

 Lebih gembira.

Bau lemon yang menenangkan membantu dalam menghasilkan hormon ‘serotonin’ yang membantu dalam meningkatkan mood manusia. Kalau Mama perasan, banyak bau-bauan lemon yang sering menjadi pilihan orang ramai. Kalau zaman dulu, ‘lemon oil’ telah digunakan secara meluas untuk membantu mereka yang tertekan atau ‘depressed’. Jadi, jika ada antara ahli keluarga yang sering tertekan atau ‘depressed’, Mama boleh cuba untuk menggunakan bau buah lemon segar untuk mengurangkan perasaan yang negatif.

Udara lebih segar & nyaman.

Dalam pada itu, aroma lemon juga sangat berkesan dalam menyegar dan membersihkan udara. Asid sitrik daripada lemon membantu dalam membersihkan udara. Dengan beberapa hirisan lemon dapat membuatkan udara sekitar lebih segar, nyaman dan tenang.

 Anti-nyamuk!

Haa ini mungkin ramai yang tidak tahu. Tapi, lemon juga dapat menghalang nyamuk dan serangga yang lain daripada masuk ke dalam bilik. Letakkan buah lemon di atas kepala katil, dan bau lemon itu akan membuatkan nyamuk, lalat dan serangga lain jauh daripada kita. Daripada Mama guna semburan penghapus nyamuk atau serangga dalam bilik anak-anak tu, lebih baik Mama cuba guna lemon. Takde bahan kimia, dan bau yang lebih menenangkan.


BAGAIMANA NAK MENGATASI MASALAH ANAK-ANAK KENCING MALAM?

Masalah kencing malam, atau istilah perubatannya enuresis adalah perkara normal bagi kanak-kanak . Biasanya selepas kanak-kanak berumur lima atau enam tahun mereka akan berhenti tabiat tersebut.
Bagaimanapun dari segi istilah, jika kanak-kanak itu selalu kencing malam tanpa sebab yang pasti ia dinamakan sebagai primary enuresis.
Tetapi jika masalah kencing malam hanya berlaku sesekali iaitu apabila kanak-kanak terlalu aktif bermain di siang hari menyebabkan dia penat, ada masalah emosi seperti sedih dan marah atau waktu tidur yang berubah, ia dinamakan secondary enuresis.
Namun jika ibu bapa melihat masalah kencing malam pada anak berterusan tanpa ada tanda mahu berhenti, berusahalah untuk merawatnya kerana bimbang ia ada kaitan dengan masalah saraf tunjang, jangkitan kuman pada air kencing, diabetis atau buah pinggang.
Punca kencing malam:
Menurut Pakar Kanak-Kanak, ada beberapa faktor utama berkait rapat dengan kencing malam. Antaranya keturunan, kelewatan dalam mencapai tahap kematangan untuk pengawalan pundi kencing dan kurangnya penghasilan hormon antidiuretik (ADH) ketika tidur.

Kanak-kanak yang mempunyai masalah kerap kencing malam juga dikatakan disebabkan ruang pundi kencing mereka bersaiz kecil. Kurang penghasilan hormon yang dipanggil vasopressin semasa tidur. Vassopressin adalah penting untuk mengurangkan penghasilan kencing di waktu malam.
Tip Mengatasi Masalah Anak Kencing Malam
Percaya atau tidak, antara kaedah mengatasi tabiat kencing malam di kalangan kanak-kanak adalah dengan menggunakan hipnosis. Kajian tersebut telah diterbitkan dalam Jurnal Persatuan Perubatan Norway dan secara jelas mengatakan, ia adalah antara rawatan berkesan menangani masalah kencing malam yang kronikElakkan memberi anak minum susu atau air dalam masa dua atau tiga jam sebelum mereka tidur.

Ajar anak disiplin membuang air kecil sebelum mereka tidur.
Sekiranya sedang melatih anak bebas lampin, kejutkan anak untuk bangun dan membuang air kecil selepas dua atau tiga jam mereka tidur. Lama-kelamaan mereka akan terbiasa dengan rutin ini.
Jika anak tidur sendirian di bilik sendiri, pastikan laluan ke bilik air diterangi lampu dan mudah untuk mereka bangun di tengah malam untuk buang air.
Jangan marah atau memalukan mereka jika melakukan perbuatan tersebut. Mereka bukan sengaja.
Beritahu anak mengapa mereka tidak boleh buang air di atas katil. Ajar mereka tentang kebersihan, hukum kencing sebagai najis dan sebagainya.
Guna cara psikologi seperti sistem ganjaran dan penghargaan mungkin dapat membantu. Setiap kali mereka berjaya tidak kencing malam, berikan pujian atau penghargaan supaya mereka lebih bersemangat untuk memperbaiki diri.
Untuk mengelakkan tilam basah dan berbau, alas tilam dengan plastik atau pad yang lebar seperti yang selalu digunakan di hospital. Secara tidak langsung mungkin anak rasa tidak selesa dan berazam untuk tidak mahu kencing malam.
Banyak bersabar dan sentiasa berfikiran positif. Bukan mudah hendak menghentikan tabiat kencing malam. Ia memakan masa dan memerlukan kesabaran, jadi berilah masa dan peluang kepada anak.Boleh juga amalkan petua menggunakan lemon dan madu untuk mengurangkan anak kencing malam. Perahkan sedikit air lemon di atas sesudu kecil madu lebah dan minta anda terus hirup. Amalkannya disebelah pagi dan sebelum masuk tidur.
Mama jangan terus mengalah ye. Selamat mencuba!


CARA EFEKTIF UNTUK DIDIK SI MANJA MAKAN SAYUR

Normal ke tak kalau anak-anak tak suka makan sayur? Mmm, tapi ada je kita yang dah dewasa masih tidak suka makan sayur kan walaupun dah tahu khasiat dan nutrisi yang ada. Tapi, sebagai ibu bapa pasti kita merasa kuathir apabila anak-anak tidak mahu memakan sayur kerana bimbang mereka tidak mendapat zat yang cukup untuk tumbesaran yang sihat.
Kebiasaannya anak-anak pasti tidak akan memakan sayur tanpa paksaan dari ibu bapa. Sesetengah ibu bapa mungkin membiarkan anak mereka mengamalkan tabiat makanan mengikut cara mereka sendiri walaupun tabiat pemakanan tidak seimbang. Tetapi ini tidak boleh dibiarkan kerana tabiat pemakanan anak-anak pada waktu kecil pemangkin kepada tabiat pemakanan mereka apabila besar dan sayur-sayuran adalah merupakan salah satu makanan yang penting dalam diet seimbang.
Daripada anda memaksa anak-anak anda memakan sayuran hijau, apa kata anda cuba 9 tips in untuk meyakinkan anak anda memakan sayuran hijau tanpa rasa takut.
TIPS UNTUK MEYAKINKAN ANAK-ANAK MAKAN SAYURAN HIJAU

1. Elakkan anak anda merasa stress pada waktu makan.
Waktu makan seharusnya adalah waktu yang menyeronokkan bagi anak-anak.
Menurut pakar dari institut sains pemakanan dan nutrisi, Ute Alexy dari Universiti Bonn Jerman, kanak-kanak haruslah dirangsang agar mempunyai rasa teruja apabila tiba waktu makan. Caranya adalah dengan memastikan tiada tekanan di meja makan di smaping suasana yang santai, masa makan yang tetap setiap hari dan hubungan kekeluargaan yang mesra di meja makan.
Ini akan mewujudkan perasaan yang positif pada makanan yang terhidang.
Memaksa anak memakan sayur, merasuah anak dengan upah jika makan sayur dan memarahi anak-anak yang tidak makan sayur akan mewujudkan aura negatif dan juga merupakan cara yang tidak produktif.
2. Tidak mudah melatah.
Menurut penulis jurnal makanan Inga Pfannebecker, ibu bapa seharusnya tidak terlalu menjadikan isu anak tidak memakan sayur adalah satu masalah yang besar kerana anak anda akan mencipta satu permainan daripada tindakbalas anda yang keterlaluan kerana anak-anak sangat sukakan perhatian.
Mereka akan rasa memberi perhatian yang berlebihan apabila mereka tidak mahu memakan makanan mereka. Sesetengah ibu bapa suka berjanji akan memberikan anak mereka makanan ringan dan pelbagai tawaran jika anak mereka mahu makan.
Menurut pakar pemakanan, leih banyak anda terlibat dalam permainan anak anda, lebih teruk cara pemakanan mereka.
3. Galakkan anak merasa tanpa memaksa.
Ia adalah normal untuk kanak-kanak untuk mempunyai fasa di mana tabiat makan mereka agak tidak sekata. Selera mereka perlu dikembangan ke arah kepelbagaian makanan.
Adalah penting bahawa kanak-kanak dirangsang supaya sekurang-kurangnya cuba merasa segala-galanya di atas meja, walaupun ia hanya jumlah yang kecil.
Ibu bapa perlu memberitahu kepada anak-anak agar cuba merasa dan mereka boleh tidak mahu makan lebih banyak jika mereka merasa tidak gemar dengan sesuatu makanan pada waktu itu, tetapi mereka perlu mencuba pada lain kali.
Ini untuk membantu mengembangkan deria rasa mereka,
kata Pfannebecker.
Kanak-kanak kadang-kadang perlu sehingga 15 ujian rasa sebelum menerima sesuatu yang baru.
Jangan berputus asa terlalu awal dan sentiasa menawarkan mereka sayur-sayuran lagi dan lagi,
tambahnya lagi.

4. Mempelbagaikan cara hidangan.
Makanan untuk anak-anak seperti makanan bebentuk jejari, makanan bergoreng dan makanan puree perlu disediakan dalam pelbagai cara yang boleh menarik perhatian anak-anak. Contohnya, anak-anak mungkin tidak menggemari karot yang dimasak sebaliknya lebih menggemari lobak merah mentah yang dipotong dalam bentuk jejari.
Buah-buahan dan sayur-sayuran yang boleh di makan tanpa di masak perlu diberikan kepada anak-anak dalam potongan saiz yang kecil agar mereka boleh menghabiskan potongan itu dan menambah kuantiti yang ingin di makan kemudian tanpa pembaziran.
Anda boleh juga menyediakan sos untuk dimakan bersama sayuran dan buah-buahan mentah seperti krim masam, keju dan juga tomato sos.
Tetapi anda perlu berhati-hati dan memantau anak anda ketika makan kerana kanak-kanak boleh tercekik dengan sayur-sayuran dan buah-buahan yang agak keras.
5. Menggabungkan makanan.
Satu kaedah yang agak berguna untuk menggalakkan anak anda mencuba sayur-sayuran baru adalah dengan mencampurkan makanan yang digemari dan sayuran-sayuran baru yang ingin dikenalkan.
Menurut pakar pemakanan, dalam hidangan anak-anak perlu ada sekurang-kurangnya satu makanan yang mereka gemari untuk menarik selera mereka untuk makan.
6. Persembahkan sayuran dengan cara yang menarik.
Ibu bapa boleh menarik perhatian anak-anak untuk makan dengan cara mengajak anak memakan sayuran dengan cara bermain.
Varisikan bentuk hidangan anak dengan dekorasi yang menarik contohnya menampilkan hiasan watak animasi dengan membentuk sayur-sayuran dengan menggunakan pisau pemotong agar kelihatan menarik untuk di makan anak-anak.
7. Biarkan mereka mengambil bahagian.
Biarkan anak-anak mengambil bahagian dalam apa yang mereka ingin makan. Tanyakan kepada mereka apa yang mereka ingin makan dan tarik perhatian mereka ke arah sayur-sayuran dalam perbualan.
Contohnya, ketika anda ingin membeli bahan untuk memasak, tanyakan warna apa yang mereka gemari dan cari sayur-sayuran yang mempunyai warna seperti yang anak anda inginkan.
Ketika anda mula menyediakan hidangan untuk anak anda, tunjukkan serba sedikit apa yang ingin anda sediakan untuk mereka supaya merea tahu apa yang akan dihidangkan untuk mereka dan bersedia untuk makan.

8. Menyelitkan sayur-sayuran dalam hidangan.
Menyembunyikan kewujudan sayur-sayuran di dalam hidangan anak-anak bukanlah satu kesalahan sebaliknya anda sedang dalam usaha menambah kuantiti pengambilan sayur-sayuran dalam diet anak anda.
Tidak salah jika anda membuat jus buh-buahan yang dicampur sayur-sayuran dan memberikan anak anda sos tomato yang dibuat sendiri.
Anda juga boleh melakukan helah membuat lempeng yang dimasukkan kentang dan juga kacang hijau dan memberikan nama yang unik yang dapat menarik perhatian anak anda untuk makan. Contohnya, lempeng kacang dan kentang di gelar “lempeng doraemon”.
9. Tunjukkan satu contoh yang boleh menjadi ikutan.
Kesemua tips di atas adalah tips yang bagus tetapi apa yang terbaik adalah jika adik beradik dan ibu bapa menjadi contoh yang terbaik dalam mengamalkan diet seimbang. Jangan terlalu menekankan kepentingan sayur sahaja sebaliknya tekankan kepada anak-anak betapa pentingnya diet seimbang untuk kesihatan.
Jika keluarga anda mengamalkan diet seimbang, pastinya memakan sayur bukanlah satu masalah kerana ia merupakan satu makanan rutin keluarga anda.


JENIS-JENIS ALAHAN YANG SERING DIALAMI IBU MENGANDUNG

Dikatakan 80% ibu mengandung mengalami alahan semasa mengandung. Alahan ibu mengandung ini disebabkan oleh perubahan dan peningkatan hormon dalam badan ibu dalam proses pembentukan dan pertumbuhan janin semasa peringkat awal mengandung.
Jangkamasa alahan berlaku adalah berbeza-beza. Ikut rezeki masing-masing. Ada ibu mengandung mengalami alahan bermula dari minggu ke 6 dan beransur-ansur berkurang pada minggu ke 14 sehingga minggu ke 16. Selepas tempoh tersebut, alahan tersebut hilang.
Ada juga mengalami alahan sehingga waktu bersalin. Yang ni memang azab rasanya.
Ada yang bernasib baik. Takde alahan langsung. Boleh makan minum tanpa ada rasa bersalah. Semua makanan nampak sedap je. Macam kawan kita ni kan. Yang jenis ni, memang Alhamdulillah sangat-sangat. Rezeki masing-masing kan.
Terdapat 10 jenis alahan yang biasa dialami oleh ibu mengandung dan suami perlu ambil tahu.
  1. Morning Sickness
Pening, loya dan muntah yang teruk pada waktu-waktu tertentu. Walaupon namanya morning sickness, ramai ibu mengandung berpendapat, rasa loya bagai ni, datang tak kira waktu. Pagi, petang, siang, malam, ikut suka dia jer. Bila ini terjadi, maka ramailah yang menangis tersedu-sedu mengenangkan nasib di dalam toilet. Huhuhu..
  2. Letih, lesu, lemah, dan malas ya amat.
Bila kat office, rasa nak melungkup je depan komputer tu. Nasib baik dapat boss dan rakan kerja yang baik hati, faham masalah ibu mengandung. Tapi malu jugak laaa kan, asyik terlepek je pulak. Takut dalam hati, diorang kata kita pemalas dan ambik kesempatan pulak. Haishhhh.
3. Alahan ibu mengandung tahap kritikal – “Hyperemesis gravidarum”
Asal makan muntah makan muntah, rasa nak terkeluar isi perut. Tak boleh makan, tak boleh minum. Akibat terlalu banyak muntah hingga tekak luka berdarah. Ngeri seih.. Seksa sungguh rasanya sehinggakan berat badan menurun. Alahan ini dipanggil Hyperemesis gravidarum (GH) boleh mengakibatkan ibu mengandung mengalami kekurangan nutrisi, dehidrasi dan gangguan elektrolid dalam badan.
Bila ini terjadi, ibu mengandung terpaksa berulang alik ke hospital, kena tahan di ward, masuk air dan nutrien mengguna intravenous line drip (IV).  Ibu-ibu yang mengalami HG jangan rasa sedih sangat, anda tidak keseorangan. Kate Middleton, the Duchess Of Cambridge juga mengalami sewaktu mengandung kali pertama dan kedua.
Kalau kena bulan puasa, dinasihatkan tidak berpuasa kalau mengganggu kesihatan. Bersiap sedialah untuk menggantikan puasa tersebut sebelum raya tahun depan.
4. Alahan pada makanan tertentu.
Alahan tak boleh makanan nasi, susu, makanan bergoreng. Ada yang lalu makan western jaa. High maintenance betulkan. Ni kira ok lagi, sebab masih boleh makan. Kalau che husband tolong suapkan sikit-sikit pon bagus juga. Suweet gitu kan.
5. Alahan pada bau masakan.
Tak boleh bau masakan. Rasa pening dan nak terkeluarkan semua yang ada dalam isi perut. Waktu ni, kalau kena masak, memang kena tutup-tutup hidung tu. Kena laa che husband jadik master chef pulak. Kalau tak, makan kedai laa jawabnya. Nak buat macam mana kan.
6. Alahan pada bau yang menusuk hidung.
Tak boleh bau wangi langsung. Kalau bau, memang wekkkk. Kesian Che Abang, dengan dia-dia sekali tak boleh pakai perfume. Hahahaha. Padan muka bau Bangla. Nasib baik laki aku relax jer. Kalau jenis dapat laki metropolitan hero remaja, boleh bawak gaduh woo.
Mandi pon tak boleh pakai sabun. Loya je rasa. Nasib baik husband paham. Masa ni, bau minyak cap kapak paling win. Berbotol-botol beli masa pregnant.
7. Alahan tidak boleh tengok atau bau suami.
Yang ni memang kesian tau. Bau badan suami, nak muntah. Tengok muka suami, nak muntah, pening dan sakit kepala siap semua sekali. Kesian jugak kat suami masa ni. Kalau yang tak paham tu, memang boleh bawa gaduh besar.
Kepada para suami, memang ada ibu mengandung yang macam ni. Diharap para suami tingkatkan lagi tahap kesabaran sehingga tahap dewa laaa ya. Tidur sorang-sorang laa jawabnya ya.
8. Alahan pada emosi yang berubah-ubah.
Emosi ibu mengandung ni pelik, kejap suka, kejap duka, kejap marah, kejap ketawa, kejap ok, kejap menangis tak pasal-pasal, macam orang kena rasuk hantu. Macam tu laa hormon ibu mengandung ni, tak stabil. Tah hapa hapa kan.. Sekali lagi cobaan buat si suami. Korang layankan aje ye. Tu belum masuk bab-bab mengidam lagi tu. Memang pening kepala nak melayan kan. Tapi, kalau bukan suami yang nak melayan, siapa lagi pulak kan!
9. Pening kepala yang teramat sangat.

Sakit kepala yang teramat sangat, sehinggakan waktu sujud, rasa nak terkeluar biji mata kan. Kalau sakit kepala masa ni, rasa macam nak hantuk kepala kat dinding, baru lega kot rasanya. Jangan buat gitu ye Puan-Puan. Tak pasal-pasal,sakit kepala tak hilang, kepala kita pulak yang benjol.
10. Alahan yang dialami oleh SUAMI.

Ini alahan yang paling BEST. Yang mabuk, muntah, pening, pitam, loya, toye tak larat, semuanyaaaa suami.  Isteri sihat jer, bawak perut, makan sedap sehingga menjilat jari. Rasanya, kalau macam ni, barulah adil kan. Sehati-sejiwa laa katakan.


KERANA SMARTPHONE, KANAK-KANAK BERUMUR 4 TAHUN TERPAKSA JALANI PEMBEDAHAN MATA

Mama perasan tak yang sekarang ni, tak kisah lah dekat mana sekali pun, anak-anak kecil pasti akan bersama dengan telefon bimbit kita. Dekat kedai makan, sementara tengah tunggu makanan atau tengah suap anak makan pun, mesti ada telefon kita depan anak-anak. Seawal umur setahun pun dah banyak tau! Mama tau tak apa implikasi yang akan anak-anak dapat jika diajar untuk menggunakan smartphone sejak mereka kecil?
Seorang ayah di Thailand, Dachar Nuysticker Chuayduang menyesal membenarkan anak perempuannya menggunakan smartphone dan ipad seawal umur 2 tahun. Sejak dari itu, anaknya tidak boleh berenggang langsung dengan smartphone ibu atau ayahnya. Kalau diambil sekejap, anaknya mesti akan menangis atau meragam.

Keluarkan smartphone supaya anak tidak meragam sementara saya atau isteri sedang bekerja…
Hal ini yang sering dilakukan oleh ibu bapa zaman sekarang. Taknak anak menangis, atau meragam, ‘umpan’ mereka dengan smartphone. Begitu juga dengan ayah dari Thailand ini. Lama-kelamaan, anaknya yang masih kecil harus berkaca mata akibat rabun.
Terpaksa jalani pembedahan mata.
Lebih teruk lagi, apabila anaknya harus menjalani pembedahan mata ketika hanya baru berusia 4 tahun! Anak Dachar didiagnos penyakit mata yang dipanggil “lazy eyes” – dimana hanya sebelah mata masih berfungsi dalam keadaan sempurna, dan sebelah lagi mata tidak. Hal ini turut menyebabkan anak perempuan Dachar mengalami mata juling kerana penyakitnya itu.

Kanak-kanak berkenaan menjalani pembedahan pada 31 Oktober yang lalu. Kini, kedua-dua matanya sudah boleh digunakan seperti biasa. Doktor yang merawat kanak-kanak tersebut menasihatkan semua ibu bapa agar mengurangkan atau menjauhkan sebarang alat elektronik seperti telefon bimbit dan ipad daripada anak-anak. Cahaya yang terpancar daripada telefon bimbit kita sebenarnya sangat berbahaya untuk mata, tak kira anak kecil atau pun kita yang sudah dewasa.

IMPLIKASI SMARTPHONE PADA KANAK-KANAK
Penggunaan smartphone pada tempoh masa yang lama boleh memberi kesan pada kesihatan mental, fizikal dan kemahiran anak-anak kita.
1. Kesihatan Fizikal
Risiko mendapat penyakit mata seperti myopia dan mata letih. Anak-anak akan kurang fokus dan kurang tidur. Hal ini akan mengganggu waktu tidur anak-anak, dimana mereka mungkin akan tidur lebih banyak pada waktu siang berbanding waktu malam. Untuk pengetahuan anda, untuk setiap 15 minit penggunaan telefon bimbit, menyebabkan anak kita kehilangan 60 minit waktu tidur!Anak-anak berpotensi untuk lambat bercakap dengan tingginya penggunaan alat elektronik. Terdedah kepada risiko mengalami pelbagai penyakit yang lain seperti kurang berat badan, insomnia, sakit kepala, kekurangan nutrisi dan masalah mata.
2. Kesihatan Mental
Menyebabkan anak mengalami masalah mental seperti perubahan perangai atau karakter, dan masalah tekanan.Anak-anak juga boleh menjadi lebih agresif dan mudah untuk marah apabila tidak dibenarkan menggunakan smartphone. Hal ini juga akan memberi kesan kepada kemahiran lain terutamanya “Executive Function” – pemikiran dan kawalan emosi anak-anak. Masalah mental yang lain seperti rasa keseorangan, gementar, bersalah, tertekan, dan perubahan mood. Pendedahan kepada gadjet juga boleh meningkatkan risiko ADHD dan autism dalam kanak-kanak.
Banyak je cara lain yang boleh Mama gunakan untuk alih perhatian anak-anak. Cuba fikir balik zaman kita kecil dulu, macam mana mak ayah kita alihkan perhatian kita. Kurangkan penggunaan gadjet demi kesihatan anak-anak yang berpanjangan.


KEPENTINGAN AIR GULA SEMASA CHECK UP YANG MAMA HARUS TAHU

Bagi sesetengah ibu mengandung, prosedur ujian minum air gula atau MGTT adalah antara yang paling ‘digeruni’. Aduhai, rasa tak larat nak menghadap air gula yang tersangatlah manis. Ada yang minum separuh jalan dan separuhnya dibuang, ada pula yang termuntah tapi mengelat tak beritahu nurse sebab takut kena ulang semula ujian air gula ni.
Semua taktik seperti ini akan mempengaruhi keputusan yang bakal didapati daripada ujian darah anda nanti. Jadi, setiap ibu mengandung kenalah minumlah sampai habis dengan kuantiti yang ditetapkan.
Mari fahamkan kenapa ujian air gula itu sangat penting bagi ibu mengandung.
4 KEPENTINGAN UJIAN AIR GULA KETIKA HAMIL (MGTT)

MGTT (modified glucose tolerance test) ialah ujian untuk mengenal pasti kadar gula atau glukosa dalam tubuh.
Kencing manis (diabetes) terjadi apabila badan kita tidak dapat memproses gula berlebihan. Dalam keadaan normal gula akan dicerna menjadi glukosa. Sebaliknya, apabila tubuh tidak dapat menampung kehadiran gula ini, anda mungkin tergolong antara 14% wanita yang menghidap diabetes gestasi.
  MENGESAN DIABETES SEJAK AWAL
Tujuan air gula perlu diminum sebab sebenarnya nak uji kemampuan insulin dalam tubuh, nak tengok sama ada ia boleh berfungsi ataupun tidak. Jika insulin berfungsi dengan baik, selepas 2 jam minum air gula paras gula dalam darah masih akan normal, sebaliknya jika insulin bermasalah, paras gula akan naik selepas minum air gula dan anda mungkin mempunyai kencing manis ketika hamil (diabetes gestasi).
Biasanya diabetes gestasi boleh dikawal melalui diet dan pengambilan makanan yang disarankan oleh doktor. Dalam kira-kira 10-20% kes, ibu mengandung terpaksa menyuntik diri mereka dengan insulin untuk mengawal paras gula daripada naik secara mendadak hingga membahayakan kandungan.
Jika diabetes dapat dikesan seawal mungkin, cara kawalan yang optimum dapat dilakukan bagi melancarkan lagi proses kehamilan.
  MENGELAKKAN KOMPLIKASI SEMASA KEHAMILAN
Ibu perlu memastikan paras glukosa di dalam darah terkawal kerana ia boleh memberi kesan secara langsung kepada kehamilan.
Menurut Dr Izzat menerusi The Malaysian Medical Gazette, seandainya paras gula dalam darah ibu kekal tinggi hingga tidak terkawal, bayi akan menghasilkan lebih banyak insulin sebagai respon terhadap paras gula tersebut. Akibatnya, bayi dalam kandungan akan membesar secara berlebihan di dalam rahim.
Risiko kematian bayi di dalam rahim (in utero death) secara mengejut juga meningkat jika paras gula di dalam darah tidak dikawal.
MENGHINDARI KOMPLIKASI SEMASA KELAHIRAN
Risiko bayi besar boleh menjadi salah satu punca ibu tidak dapat melahirkan bayi secara normal dan diminta untuk bersalin lebih awal daripada tarikh dijangka bersalin (induction). Kelahiran bayi juga mungkin memerlukan pembedahan Caesar jika berlakunya kegagalan proses induksi.
Dalam sesetengah kes di mana ibu boleh bersalin normal, saiz bayi yang terlalu besar, mendedahkan bayi kepada risiko bahu bayi tersangkut ketika kelahiran. Saiz bayi yang tidak dipantau sejak awal turut membimbangkan kerana ia boleh menjadi faktor kecacatan saraf.
RISIKO SELEPAS KELAHIRAN BAYI
Bayi yang menghasilkan lebihan hormon insulin semasa dalam kandungan akan mengalami paras gula rendah pula selepas kelahiran. Disebabkan masalah ini, mereka perlu dimasukkan dalam wad rawatan rapi bayi (NICU) untuk pemerhatian oleh pakar paediatrik.
Bayi yang dilahirkan oleh ibu yang mempunyai kencing manis juga mempunyai risiko menghidap kencing manis dan masalah kegemukan bila ianya meningkat dewasa kelak.
SIAPA YANG KENA MINUM AIR GULA?
Hampir semua wanita perlu minum air gula semasa mengandung pada awal peringkat kandungan. Jika tergolong dalam kategori berisiko, ia akan diulang pada usia kandungan sekitar 24 hingga 28 minggu.
Antara faktor risikonya adalah:
 Umur > 35 tahun BMI > 27kg/m2 atau berat lebih 80kg Sejarah keluarga ada Diabetes Sejarah Gestational Diabetes (GDM) pada kandungan terdahulu. Sejarah keguguran 2-3 kali berturut-turut Sejarah kelahiran IUD/Stillbirth/Congenital malformation Kenaikan berat badan berlebihan Kencing kotor / keputihan berulang kali Air ketuban yang berlebihan Sejarah melahirkan bayi besar, > 4kg.
JANGAN RISAU, IA TAK MENYEBABKAN KENCING MANIS!
Ada yang menganggap proses minum air gula ini sebagai satu yang remeh. Malah, ada pula sebahagian lagi mendakwa ia boleh menjadi punca penyakit diabetes itu sendiri. Penting untuk anda faham bahawa ujian MGTT ini sama sekali tidak akan menyebabkan anda mendapat kencing manis. Sebaliknya, ia adalah penting bagi menguji sama ada badan anda mampu memproses gula dengan baik.
Sekiranya ada yang cuba mengelat, ingatlah bahawa tindakan ini hanya akan meletakkan diri dan bayi anda kepada 4 risiko di atas. Ada beberapa tips yang boleh anda lakukan untuk memastikan anda dapat meminum air gula dengan cepat tanpa termuntah. Cuba set minda untuk meminumnya dengan cepat tanpa berfikir banyak. Tutup hidung kalau terasa loya dengan baunya. Kalau terasa nak muntah, berhenti sekejap dan tarik nafas. Kemudian minum semula tanpa berlengah. Dengan cara ini, air gula dapat dihabiskan dengan mudah dan cepat.
Jadi, jangan ‘mengelat’ ya!


Kepentingan Rawatan Pap Smear Untuk Setiap Wanita

Pap smear adalah sejenis ujian untuk mengesan ada atau tidak ketumbuhan kanser pangkal rahim. Tetapi ujian ini tidak mengesahkan sama ada seseorang itu menghidap penyakit kanser tersebut. Ia hanyalah sebagai ujian screening atau penapis. Ujian ini berdasarkan di atas pemeriksaan sel-sel yang diambil contohnya dari pangkal rahim. Namun, tak ramai yang tahu mengenai kepentingan pap smear ini.

Jika Pap smear itu negatif, maka ianya adalah berita baik. Tetapi jika keputusan abnormal atau luar biasa, beberapa ujian lain seperti biopsy of cervix perlu dilakukan untuk mengesahkan ada atau tidaknya kanser pangal rahim. Biopsy adalah pengambilan secebis tisu yang disyaki kanser dari pangkal rahim dan kemudian dikaji
KEKERAPAN UJIAN
Jika seseorang wanita telah menjalani ujian pap smear dan didapati negatif,ia hanyaperlu mengulang ujian tersebut tiga tahun sekali. Namun begitu, ada baiknya bagi menjalani ujian ini setahun sekali.
KEPENTINGAN PAP SMEAR
Kanser serviks adalah punca keempat kematian yang berkaitan dengan kanser dalam kalangan wanita di seluruh dunia. Cara terbaik untuk mengesan kanser serviks adalah dengan menjalani ujian Pap smear setiap tahun.
Pap smear dapat mengesan jangkitan virus tertentu seperti papillomavirus manusia(HPV), yang diketahui boleh menyebabkan kanser serviks.
Rawatan awal terhadap perubahan prakanser yang dikesan melalui Pap smear boleh menghentikan kanser serviks sebelum ia merebak sepenuhnya.
Seorang wanita mungkin mempunyai kanser serviks dan tidak tahu mengenainya kerana dia mungkin tidak mempunyai sebarang gejala.
Kematian akibat kanser serviks telah berkurangan sejak bertahun-tahun kerana pencegahan, pemeriksaan, dan pengesanan awal melalui ujian Pap smear.Kebanyakan keputusan Pap smear yang tidak normal menunjukkan peringkat awal penyakit dan memerlukan pemerhatian yang teliti oleh doktor.
Kini, pemeriksaan kanser serviks disyorkan setiap 3 tahun bermula pada usia 21 tahun. Pemeriksaan boleh dijalankan setiap 5 tahun untuk wanita berusia lebih dari 30 tahun jika ujian Pap smear dan ujian HPV dilakukan.
APA YANG PERLU DILAKUKAN SEBELUM UJIAN PAP SMEAR?
Ujian pap smear ini sesuai dilakukan pada hari ke-7 hingga hari ke-10 selepas hari pertama haid. Ia tidak boleh dilakukan ketika kedatangan haid.Elakkan penggunaan tampon.Tidak digalakkan melakukan hubungan seks 24 jam sebelum ujian dilakukan . Ini kerana akan menyebabkan keputusan ujian tidak akan tepat.Dalam tempoh sehari sebelum ujian, elakkan menggunakan ubat dalam faraj seperti krim vagina, ubat maajun, ubat anti fungal dan sebagainya.Jangan lakukan ‘douche’ atau penggunaaan ‘spermicid’, perancang keluarga dan penggunaan ‘jelly lubricant’ 2 hari sebelum ujian dijalankan kerana bahan kimia yang terkandung di dalam bahan tersebut mungkin boleh memberi kesan kepada kualiti sample.
CARA UJIAN DIJALANKAN
Ujian tersebut tidaklah menyakitkan atau mengerikan seperti yang kita bayangkan, cuma ada sedikit rasa kurang selesa
Prosedurnya secara ringkas adalah seperti di bawah ini:
Selepas seluar dalam ditanggalkan, anda perlu berbaring di atas katil dengan lutut dinaikkan dan dibengkokkan.Spekulum akan dimasukkan ke dalam vagina untuk ‘membuka’ laluan.Doktor akan memasukkan spatula kayu, untuk mengambil sampel sel daripada dinding servik.Sampel ini akan dihantar ke makmal untuk diperiksa oleh ahli patologi.
BERAPA LAMA KEPUTUSAN UJIAN PAP SMEAR AKAN DIKETAHUI?
Kebiasaannya, keputusan akan diperolehi dalam tempoh seminggu. Namun ia juga bergantung kepada beban kerja makmal dan klinik tersebut. Mungkin lewat 3 minggu atau 3 bulan.
Jika keputusan ujian pap smear ‘abnormal’, pihak klinik akan meminta anda melakukan ujian sekali lagi beserta dengan rundingan doktor. Keputusan ‘abnormal’ tersebut bukan bermakna anda didapati ada kanser servik tetapi ia menunjukkan anda perlu menjalankan pemeriksaan lanjutan.
TEMPAT MELAKUKAN UJIAN
Hampir semua klinik boleh mengendalikan ujian Pap Smear ini. Terdapat banyak klinik dan doktor yang boleh dipilih mengikut keselesaan kita. Ujian ini boleh dilakukan di semua klinik/hospital kerajaan dan swasta termasuk Klinik LPPKN (Lembaga Penduduk Perancang Keluarga Negara) di seluruh negara.
Klinik kerajaan menawarkan kos yang sangat murah dan ada juga diberikan percuma. Manakala Klinik LPPKN (Lembaga Penduduk Perancang Keluarga Negara) pula menawarkan dengan harga RM 20 bagi semua warganegara Malaysia.
Di klinik swasta pula harganya mungkin lebih tinggi sedikit iaitu diantara RM 40 hingga RM 80 bergantung pada tempat masing-masing.


BAYI HAMPIR DIGILIS KERETA API KERANA TERLEPAS DAKAPAN IBU

Malang tak berbau. Seorang bayi perempuan terselamat daripada digilis kereta api selepas terjatuh di ruang antara landasan dan platform sebuah stesen kereta api di Uttar Pradesh.
Insiden yang sempat dirakam orang ramai itu menunjukkan kereta api meluncur laju di landasan di mana bayi perempuan berusia setahun itu terjatuh. Mujur ketika bayi itu terjatuh daripada dakapan ibunya, dia tersekat di antara rel dan platform yang membuatkan dia terselamat daripada digilis kereta api berkenaan.

Sebaik sahaja kereta api itu pergi, seorang lelaki dilihat dengan pantas mengangkat bayi tersebut yang sedang menangis dan diberikan kepada keluarganya di atas platform.
Bayi tersebut dilaporkan tidak mengalami sebarang kecederaan.


BAYI BARU LAHIR DITEMUI DI TEPI JALAN

Seorang bayi perempuan dipercayai baru dilahirkan ditemui telah ditinggalkan di tepi jalan di Taman Seri Ampang, Alor Setar petang semalam.
Bayi perempuan yang dibaluti kain batik dan masih bertali pusat itu telah ditemui oleh seorang remaja kira-kira jam 6 petang. Remaja itu membawanya pulang ke rumah sebelum dia memaklumkan kepada keluarganya.
Menurut remaja terbabit, dia ada melihat kehadiran dua lelaki menunggang motosikal di kawasan berkenaan sebelum mereka meninggalkan bungkusan kain batik itu di tepi jalan.
Keluarga remaja itu kemudian bertindak menghubungi polis untuk memaklumkan penemuan bayi berkulit cerah itu sebelum anggota Unit Kereta Peronda (MPV) Ibu Pejabat Polis Daerah (IPD) Kota Setar tiba dan menghubungi ambulans.
Pasukan perubatan yang melakukan pemeriksaan kemudian menghantar bayi itu ke Hospital Sultanah Bahiyah (HSB) untuk pemeriksaan lanjut.
Sementara itu, Ketua Polis Daerah Kota Setar, Asisten Komisioner Mohd Rozi Jidin ketika dihubungi, mengesahkan menerima laporan berhubung penemuan bayi perempuan itu.
Beliau berkata, setakat ini bayi itu masih berada di HSB dan pihaknya masih melakukan siasatan lanjut.
“Orang ramai yang mengetahui ada wanita baru bersalin dalam keadaan mencurigakan diminta memaklumkan kepada polis untuk membantu siasatan,” katanya.


Menjaga Anak Kecil 1-3 Tahun Lebih Mudah Dengan 7 Teknik Ini

Bagi anak kecil berumur 1-3 tahun, ini adalah fasa pertumbuhan yang sangat ‘menyeronokkan’. Dalam bahasa Inggeris, umur ini kita panggil toddler, berasal dari perkataan to toddle yang membawa maksud berjalan yang masih tidak berapa seimbang. Yang seronoknya bagi budak umur ini, kita boleh nampak betapa pesatnya mereka berkembang. Tubuh badan meninggi, belajar berjalan/ berlari/ melompat, boleh makan sendiri, boleh faham simple direction dan malah ada yang sudah boleh bercakap mengalahkan tukang jual sayur di pasar! Ada sahaja yang nak dibualnya. Disebabkan pertumbuhan pesat mereka ini, adakalanya ibu bapa mudah jadi stress dan frust bila anak tak dengar kata atau banyak kerenah.
Jadi, apa sebenarnya yang kita kena buat ni?
Jom kita teliti dan amalkan 7 teknik mudah ini:
 Jadikan masa makan anak kecil satu masa yang mudah dan menggembirakan.

Apa yang selalu kita lihat dan kita dengar adalah ibu bapa bising anak tak nak makan itu ini. Jenuh berpaksa baru lah bercuit sikit. Jangan begitu ya ibu bapa sekalian! Memang kita mahu anak makan makanan yang berkhasiat, tapi tak perlu sampai memaksa dan buat peraturan itu ini. Tambah pula kalau anak itu berlebihan berat badan, jangan disekat pemakanannya, sebaliknya satu keluarga perlu sama-sama perhati dan wujudkan budaya makan yang sihat. Asalkan pilihan makanan yang ada ok dan nampak best di mata mereka, biarkan saja anak pilih apa yang mereka nak makan.
  Pelan-pelan ajar ‘toilet training’.

Tak perlu kalut-kalut dengan toilet training anak. Kita mungkin dah sedia tapi anak belum lagi. Nasihat untuk berjaya: 1) pastikan anak kecil kita diajar dan tahu masa bila nak beritahu emak ayah iaitu SEBELUM nak kencing atau berak, bukan bila mereka dah selamat ‘membuang’. 2) Anak sendiri ada perasaan nak bersihkan diri dan suka keadaan bersih tu, baru senang nak diajar.
  Puji kelakuan anak yang baik.
Haa.. yang ini penting! Jangan asyik tegur dan marah bila anak buat perangai. Sebaliknya, pujilah bila anak berkelakuan baik! Positive reinforcement ni sangat sangat penting dalam membina hubungan baik ibu bapa dan anak dan juga untuk mendidik anak untuk terus baik. Puji yang mesti disuarakan, dan lebih baik lagi andai dapat dipeluk cium sekali. Itu baru betul!
  Ambil berat penjagaan gigi anak.

Inilah masanya nak ajar anak berus gigi pagi malam, kumur-kumur lepas makan dan biasakan anak jumpa doktor gigi. Waktu umur tengah lasak ni lah anak senang dapat kaviti gigi (gigi rosak dan berlubang) dan gigi mereka pun mudah tercabut. Akar gigi susu anak adalah pembuka jalan kepada gigi kekal yang akan datang, jadi kena jaga baik-baik! Nanti jenuh bila dah besar panjang kena pakai gigi palsu pula sebab masa kecil tak jaga gigi elok-elok, habis semua rongak dan rosak.
  Set waktu tidur anak.
Waktu tidur anak adalah waktu tubuh badannya berehat dan menghasilkan hormon untuk membesar. Jadinya, kalau anda dan suami berdua tinggi lampai tapi anak kecik kemetot je, itu tandanya tak cukup tidur la tu! (ataupun tak cukup zat pemakanan). Kita perlu tetapkan waktu tidur yang tetap, tapi beri kelonggaran tambah tolak 30 minit. Waktu tidur yang tetap membantu menenangkan anak dan memudahkan proses untuk mereka tidur.
  Rajin-rajinkan diri bersembang dengan anak.
Umur 1-3 tahun adalah waktu terbaik untuk mereka belajar bahasa dan bertutur. Sembang kecil-kecilan pun ok. Contohnya, bila anda bawa anak ke shopping mall, cerita je apa yang anda nampak, apa yang anda nak beli, apa yang orang lain sedang buat. Macam-macam benda kita boleh cerita – warna, saiz, rupa, bau, apa-apa lah. Saya suka bawa anak saya Adam beli barang dapur dan kemudian cerita dan bagi Adam pegang sayur, buah-buahan, bawang, ayam, ikan dan lain-lain. Bila Adam berminat nak tegur orang lain pun saya galakkan (dengan syarat saya pun ada sekali dan keadaan semuanya selamat dan terkawal).
  Jangan terlalu strict dengan diri anda sendiri.
Tidak ada siapa yang sempurna, dan tidak ada siapa yang sentiasa betul. Sepertimana kita berikan ruang untuk anak-anak membesar dan belajar daripada kesilapan, kita pun perlu beri ruang pada diri sendiri juga. Jadi ibu bapa ni suatu kerja yang tak ada siapa nafikan ia susah dan sangat menuntut masa, jiwa dan raga seseorang! Kalau penat dan perlu time out raikan diri sendiri, by all means do it. Untuk besarkan anak-anak yang sihat gembira, si ibu dan si bapa kena sihat gembira dulu!
Akhir kata, selamat menempuh dunia ibu bapa yang mencabar tapi penuh dengan pengalaman indah dan manis. Cut yourself some slack because you deserved it!


5 Nasihat Doktor Jika Anak-anak Gemar Memanjat di Rumah

Doktor Abdul Rahim daripada Bayan Lepas berkongsi beberapa nasihat dan peringatan mengenai anak-anak yang sangat suka memanjat. Anak-anak apabila sudah pandai merangkak, apatah lagi berjalan, akan mula memanjat sana-sini. Kerusi, meja, sofa, grill rumah pun akan dipanjat!
Untuk pengetahuan Mama, perkara itu adalah normal. Bukannya mereka bersifat hyperaktif atau bermasalah seperti yang disangkakan. Tak percaya? Cuba lihat apa yang dikatakan Doktor Abdul Rahim ni:
Anak ketika ni suka memanjat BUKANnya dia HYPERAKTIF, bukan anak BERMASALAH atau NAKAL. Bukan! Bukan! Bukan! Ni perspektif fikiran ibubapa yg silap. Tapi ia adalah salah satu SKILL penting & BARU dalam perkembangan motor kasar pada diri & perkembangan otak anak itu ketika pembesaran dirinya.
Proses pembesaran yang NORMAL
Kalau secara zahirnya, anak yang baru lahir akan terus menyusu daripada ibunya. Pandai je dia cari sumber susu apabila didekatkan dengan dada ibu. Ibu bapa, atok neneh, tak perlu mengajar dia. Mungkin hanya berikan sedikit panduan kepada bayi tersebut. Menyusu, meniarap, merangkak, duduk, berdiri dan sebagainya merupakan proses tumbesaran semulajadi yang dianugerahkan Yang Maha Esa. Jadi, memanjat atau ‘meragaih’ ini juga merupakan proses perkembangan bayi yang normal.
Anda tak payah ajar anak/cucu macam mana nak memanjat. Tetapi, skill MEMANJAT ini merupakan ANUGERAH ALLAH. Ianya terjadi apabila tahap perkembangan bayi tu tiba waktunya dalam perkembangan otak yang normal. Sebabnya ketika ni mereka dah mula ada Deria Vestibular (deria pergerakan & keseimbangan). Ini yg menyebabkan mereka suka memanjat & cuba cari & test deria tersebut lalu lama-kelamaan dapat pupuk SKILL tu dlm dirinya dengan baik dan berguna untuk masa hadapan mereka. Doktor Abdul Rahim
Jadi, apa yang harus Mama, Papa lakukan jika anak-anak sangat suka memanjat?

5 Nasihat Utama daripada Doktor:
Jangan sesekali halang anak anda naik turun tangga rumah. Hal ini supaya mereka dapat menguatkan lagi skill ini. Anda hanya harus lebih berwaspada agar mereka tidak terjatuh atau mencederakan diri mereka.Jika anak-anak mula memanjat grill rumah, biarkan je. Jangan marah atau rotan mereka. Jangan sesekali katakan mereka nakal atau hyperaktif! Sebaiknya, berikan kata-kata positif seperti ‘bagus’, ‘keep it up’ dan sebagainya. Sebagai ibu bapa pula, anda perlu cuba lebih memahami hal ini ye.Kalau anak sering panjat sofa, Mama bertenang je. Relax. Biarkan anak-anak panjat-memanjat kerana mereka sedang develop skill tersebut. Cuma Mama harus berjaga-jaga supaya tidak berlaku kecederaan kepada mereka ye. Letak la tilam lembut dekat bawah sebagai langkah berjaga-jaga.Untuk Mama dan Papa yang sering biarkan anak-anak menonton TV atau gadjet untuk ubah perhatian mereka – sila kurangkan kaedah ini! Anda sebenarnya merosakkan minda yang boleh melambatkan development anak-anak daripada melakukan aktiviti lasak. Harap Mama dan Papa faham ye.
Ujar Doktor Abdul Rahum lagi, aktiviti lasak seperti memanjat ini sebenarnya boleh membuatkan urat otot, tulang dan sendi serta deria saraf Vestibular mereka cepat berkembang dan matang.
Jadi, Mama, Papa, Atok, Nenek harus lebih bertenang dan biarkan je anak-anak mahupun cucu memanjat. Mereka sedang membesar dengan normal tu. Jangan risau sangat ye Mama.


Jaga-Jaga! Jangan Terbeli Telur Rosak

Ketika membeli telur ayam di pasar, supermarket, hypermarket sekalipun, buat pilihan yang betul agar tak terbeli telur yang rosak. Tapi macam mana nak tahu telur tu elok atau pun rosak? Jom, Mama Siti tunjuk caranya.
 1. Periksa Kulit Telur
Perhatikan sekeliling kulit telur dan lihat jika ada sebarang keretakan padanya. Kalau masih elok, bermakna bahagian dalam telur masih terlindung. Untuk mengetahui sama ada telur itu bagus ataupun tidak, lihat permukaan telur tu. Diatas permukaan telur tu akan ada sejumlah butiran kecil yang membuatkan permukaan telur sedikit kasar jika dipegang.

Kulit telur yang masih dalam keadaan sempurna mempunyai telur yang segar untuk dimakan.
 2. Goncang Telur
Untuk mengetahui keadaan dalam telur, goncangkan ia. Telur yang berkualiti takkan hasilkan sebarang bunyi kerana ia padat di dalamnya. Putih telur yang bagus pula kelihatan sedikit kental jika dibandingkan dengan yang sudah lama ataupun rosak.
Semakin lama telur, semakin banyak kelembapan dan karbon dioksida yang masuk melalui kulit telur menyebabkan ia berbunyi ketika digoncang.
Kalau telur tak berbunyi bermakna telur putih tu dalam keadaan yang baik. Telur putih yang dah rosak tak dapat ‘mengikat’ kuning telur dan mempunyai rongga udara yang banyak di dalamnya. Sebab itu lah, bila mama goncangkan telur tu, ia akan berbunyi.
 3. Rendamkan Dalam Air
Bila menjelang petang saja, hujan turun. Kita pun tiba-tiba teringin nak makan telur dengan maggi. Tapi macam mana nak tahu telur dalam peti sejuk tu masih boleh digunakan atau tak?
Jika telur rendam sepenuhnya sampai dasar gelas bermakna telur sangat segar.
Caranya mudah saja. Mama rendamkan saja telur dalam mangkuk atau cawan berisi air. Telur yang masih baik akan terendam ke dasar mangkuk. Tapi kalau ianya sudah seminggu disimpan, ia akan tenggelam dengan posisi yang sedikit senget. Telur yang tersimpan lebih kurang 2-3 minggu pula akan lebih tegak kerana rongga udara di dalam telur semakin banyak. Tapi kalau telur tersebut timbul sepenuhnya, bermakna ia sudah rosak.
 4. Perhatikan Kuning Telur
Bentuk telur kuning yang lama tak akan sepadat telur yang masih segar.
Kuning telur yang masih elok biasanya berwarna kuning terang dan apabila dipecahkan, ia akan terbentuk cantik. Jika dah tak berapa elok atau dengan kata lainnya, telur lama, kuning telur akan berwarna sedikit pucat dan cenderung untuk ‘terlerai’ bila mama pecahkan telur. Selain itu, putih telur telur yang lama juga tak selikat yang biasa.
Sumber: makanlena
BACA JUGA KETAHUI KHASIAT BUAH-BUAHAN & SAYURAN MENGIKUT WARNA
Pesan Mama Siti:
Frust kan bila beli telur tapi time nak masak, rupanya yang dibeli itu telur rosak. Lagi frust bila bau busuk telur tembelang melekat pada tangan, cuci pakai Dettol pun bau tetap tak hilang. Jadi, mama boleh praktikkan kaedah yang Mama Siti kongsikan ni. InshaAllah, terhindar daripada terbeli telur yang rosak.


Menghitung Hari Untuk Jumpa Si Comel? Tips Bijak & Jimat Beli Barang Bayi

Keadaan ekonomi zaman sekarang bukan macam sebelum ini. Ekonomi sekarang amat tidak menentu. Bila berlakunya keadaan begini, apa yang paling merisaukan untuk ibu bapa ialah barang bayi. Terutamanya untuk ibu bapa baru. Ramai ibu bapa akan cut cost dalam memberi barang bayi yang murah agar kos perbelanjaan tidak terlalu membazir.  Tambahan pula, bayi cepat membesar. Jadi, kalau beli barang mahal yang sedikit, akan rasa merugikan. Jadi apakah jalan penyelesaian yang terbaik?
Mama boleh cuba panduan dibawah untuk membeli keperluan si comel yang bakal lahir. Bergantung kepada keadaan semasa, tetapi barang-barang ini merupakan barang bayi yang WAJIB dibeli berbanding barang yang lain.

TIPS & KEPERLUAN BARANGAN BAYI
Jika melahirkan bayi sulung, elok sediakan barang dan keperluan baru seperti tujuh pakaian siang dan tujuh pakaian malam.Beli pakaian jenis unisex – iaitu tidak khas untuk bayi lelaki mahupun perempuan. Jadi, ia boleh dipakai untuk anak yang lain pula nanti (jika anda hamil kembali lepas bersalin).Beritahu rakan, saudara dan jiran yang isteri selamat bersalin dan sedang berpantang. Dalam masa itulah, mereka akan datang ziarah dan bawa hadiah untuk bayi. Jadi keperluan baby seperti losyen, tisu basah dan napkin akan bertambah. Di situ anda dapat berjimat. Tapi jangan terlalu berharap ya!Bayi cepat membesar jadi sebaiknya tidak beli pakaian newborn terlalu banyak. Lebih bagus beli saiz yang besar sedikit supaya dapat pakai lama.Beli pakaian bayi semasa jualan murah. Biasanya Lazada atau Shopee Malaysia selalu buat diskaun barang baby murah di website mereka. Inilah masa untuk rebut!Selain itu, dapatkan keperluan bayi ketika jualan gudang atau terus beli dari kilang. Biasa yang buat jualan gudang seperti Tolly Joy dan Pureen.Pinjam daripada adik beradik atau sanak saudara. Contoh yang boleh pinjam seperti breast pump, bakul baby dan banyak lagi.Beli pakaian dan barangan bayi “preloved item” di Facebook. Sekarang memang trend orang jual barang terpakai di sosial media.Jika anda hamil anak nombor dua atau ketiga, si adik itu dapatlah guna pakaian lama abang dan kakaknya semula.  Sebab itu penting basuh dan simpan dengan elok pakaian lama.Ya, lampin bayi adalah keperluan utama tapi anda boleh beli secara pukal sebab ia lebih murah dan jimat.Kalau nak lagi jimat, guna lampin kain sebab bayi kecil kerap membuang jadi nak jimat inilah caranya. Cuma anda kena rajin basuh.Barangan bayi yang lain seperti buaian, stroller, car seat baby, baby walker dan lain-lain boleh dibeli secara preloved atau pinjam daripada ahli keluarga lain yang tidak menggunakannya lagi.
Tak dinafikan harga barangan sekarang makin mahal. 2,3 barang je pun dah boleh sampai RM100 lebih. Untuk ibu-ibu yang sedang menantikan anak sulung, KelabMama sarankan anda untuk sediakan tabungan yang secukupnya untuk keperluan bayi anda nanti. Dan ingat, pastikan beli yang penting dulu baru barang-barang lain!
Dapatkan barang bayi yang diperlukan di Motherhood.com.my hari ini!


Manfaat & Cara Yang Betul Mengamalkan Diet Intermittent Fasting Selepas Bersalin

Normal la kalau semasa mengandung, berat badan naik mendadak. Tapi mungkin akan menjadi sedikit masalah jika berat badan tersebut kekal atau makin menaik selepas bersalin. Selain berpantang dan melakukan senaman ringan, apa kata Mama cuba kaedah Intermittent Fasting (IF)? Intermittent Fasting bukan sahaja sesuai untuk ketika hari biasa, tapi juga sesuai dilakukan selepas bersalin. Cuma untuk Mama yang masih menyusu, adalah lebih baik untuk Mama dapatkan nasihat doktor terlebih dahulu.  IF juga sangat sesuai untuk mereka yang ada angin dalam badan. gastrik dan kembung perut.
Ikuti cara dan tips-tips yang dikongsikan oleh Dr Siti Aniza Basir ini mengenai Intermittent Fasting:
IF ialah Intermittent Fasting. Telah terbukti dalam kajian bahawa PUASA adalah DIeT terbaik. Bukan nak sangkal pasai Paleo Diet, Atkins , Mediterranean etc.. tapi my personal opinion, kita ada sunnah .
Ikut la sunnah. Rasulullah banyak berpuasa , dengan pelbagai sebab. So IF adalah cara terbaik nak bagi tubuh kita rehat.
Nak buat puasa Nabi Daud , macam tak mampu. Sebab iman nipis. Setiap hari ada pasar malam , pasar rabu. Macam macam rasa tekak ni nak makan.Macam 20 tahun x makan. Padahal baru minggu lepaih pi beli. Kan kan. Sape sentap memang kita sama la.
IF untuk rehatkan usus dalam masa 12-14 Jam.
IF ni ialah kita bagi perut, usus kita rehat dalam 12 – 14 jam. So terpulang u olls nak mula jam bape. Kalau start 630 pm, esok jam 930 am baru breakfast.Kalau 830 malam – 1130 pagi baru start makan/breakfast.

Kebaikan Intermittent Fasting

Banyak!! Its also known as “CLOSING YOUR KITCHEN EARLY”

Biar betul Doktor?
Betul. Inilah yang saya sudah dan telah jalani selama lebih kurang 10 bulan. Waktu terakhir kami makan malam ialah jam 630 pm.
‘Berpuasa’ dalam ertikata berpuasa malam ini, walaupun anda ‘LOAD” di siang hari anda, akan membantu anda HILANG LEBIH BANYAK Kilo!
Di dalam Journal Cell Metabolisme , kajian telah dilakukan ke atas 2 kumpulan tikus yang diberi Diet ‘High Fats, High Calories’ untuk 100 hari. Kumpulan Pertama dibenarkan makan & makan malam dan siang (Healthy,controlled diet ) dan Kumpulan Kedua hanya mempunyai akses selama 8 jam pada waktu siang tetapi boleh makan apa sahaja jenis diet, dan hasilnya menunjukkan:
Kumpulan BERPUASA 14 JAM iaitu Kumpulan Kedua, kekal berat badan dan dengan otot (Lean Muscle). Manakala, kumpulan Pertama yang makan & makan selama mahu menjadi OBES walaupun keduanya makan sama nilai kalori yang dibekalkan.
Jadi, cara terbaik untuk BERPUASA 14 /16 jam ialah memulakan SARAPAN anda SEAWAL jam 9:30  atau 10:30pagi! Untuk pengetahuan anda, IF juga dapat membantu mengurangkan rasa insulin malas, craving, ketagihan dan sifat menguyah kita.
CARA-CARA INTERMITTENT FASTING
1. As newbie – Kak Siti advice buat 12 jam dulu: Contohnya, kita start last dinner pukul 6:30 pm, esok breakfast pada jam 6:30 pagi.
2. Bila dah ok, buat 14 jam: Contohnya, jam 6:30 pm dinner dan 8:30 am breakfast.
3. Lepas tu, teruskan perjuangan 16 jam: Contohnya,  makan malam pada pukul 6:30 petang, dan breakfast + lunch pada jam 10:30 pagi.
4. Sebaiknya 14-16 jam berpuasa .
Its fleksible . Buat ikut keperluan . Contoh, semalam ada kenduri makan kul 8:30pm, esok tu tak payah breakfast, terus lunch!

Kalau in-between waktu makan tu terasa lapar, anda boleh cuba:
Minum air masakMinum air garam – garam bukit 1/2 teaspoon + air mineral Teh Hijau KopiTeh
No 3,4,5 semua harus diambil TANPA GULA atau SUSU ye!
Sebagai permulaan, intermittent fasting selepas bersalin ni anda boleh buat selang-seli. Bukan hari-hari. Untuk biasakan diri dan perut. Contohnya, satu hari intermittent fasting, satu hari makan seperti biasa. Tapi, pastikan anda tidak makan makanan yang bergula & processed food! Kalau dah terbiasa nanti dengan IF, boleh la buat hari-hari. Ikut kemampuan. Jangan paksa diri kalau tak mampu ye Mama.


Kelengkapan Bayi Yang Wajib Dibawa Semasa Travel Bersama Si Kecil. No 5 Sangat Penting!

Yeay! Tak sabarnya nak bercuti! Dulu masa single, senang je nak pack barang-barang untuk pergi bercuti. Kini, bila sudah ada anak, aktiviti percutian tidak lagi sama lagi seperti sebelumnya. Untuk Mama yang sudah berpengalaman pun, masih ada kan rasa kelam-kabut dan pening kepala memikirkan barang-barang untuk travel jika mempunyai anak kecil?  Dah ready ke kelengkapan bayi dan diri sendiri Mama?

Jangan risau, sini KelabMama cuba untuk meringankan keserabutan Mama semua. Tengok senarai dibawah dan cuba tips-tips ini untuk mengurangkan tekanan Mama ketika menyediakan barang-barang untuk travel bersama si kecil:
Packing, packing, packing!
Berkemas untuk diri sendiri tentu berbeza dari berkemas untuk keperluan bayi. Pakaian, makanan, peralatan, ubat-ubatan, dan keperluan harian seperti selimut atau mainan kesayangannya perlu dibawa!
Antara pertanyaan yang paling banyak ditanya, terutamanya untuk para ibu yang baru pertama kali mahu bercuti bersama si kecil adalah:
Berapa banyak pakaian yang harus dibawa ketika travel dengan bayi?

1.Pertimbangkan untuk membawa barang-barang bayi bersaiz kecil.
Kenapa? Pakaian yang lebih kecil akan mudah dicuci dan mudah kering bahkan hanya perlu dijemur semalaman saja. Ini semua membantu anda untuk tidak perlu pack barang secara berlebihan. Bawa pakaian secukupnya dan pilih pakaian yang mudah untuk mix-and-match.
2. Lihat ramalan cuaca dan iklim negara/kawasan yang kita akan pergi.
Seperti kita yang dewasa, pakaian bayi juga harus sesuai dengan lokasi percutian yang akan dikunjungi. Adakah ia beriklim sejuk atau bercuaca panas?
3. Material pakaian
Bagi kulit bayi yang sensitif, keselesaan adalah segalanya. Sebab itulah anda perlu memastikan pakaian yang selesa dan menyerap peluh dipilih. Umumnya, pakaian daripada cotton lebih mudah dicuci dan dikeringkan.
Senarai kelengkapan bayi yang boleh anda bawa ketika travel:

2-3 pasang baju dan seluar.3-5 onesies.2 pasang baju tidur.2 pasang stokin kaki.1 hoodie atau jaket.Topi.1 baju renang.2 bib.Pampers secukupnya (berserta baby wipes dan krim ruam).Alas untuk tukar pampers/selepas mandi.2 selimut.Pencuci baju bayi (botol kecil).
Meskipun kita sudah bersiap-sedia sepenuhnya tentang berapa banyak pakaian yang diperlukan bayi, kadangkala masih akan berlaku hal-hal di luar dugaan. Pada waktu ini, amat penting untuk anda kekal tenang, berlapang dada, dan lebih fleksibel.
Antara insiden yang sering terjadi bila travel dengan bayi adalah kurangnya jumlah pakaian bersih untuk bayi anda pakai.
Baju mereka mudah kotor kerana terkena tumpahan makanan dan minuman, pampers yang bocor sampai terkena seluar dan baju dan termasuklah insiden-insiden kecil yang lain.
Tak perlu panik! Dan tak perlu tergopoh-gapah membeli pakaian bayi. Daripada membeli pakaian baru, anda boleh mencuci dan menjemur pakaian hingga boleh dipakai berulang kali ketika bercuti.

Mencuci pakaian bayi, haruskah memakai pencuci detergent khusus? Mencuci pakaian bayi amat berbeza dengan mencuci pakaian orang dewasa. Selain material pakaian bayi yang umumnya lebih halus, kulit bayi yang akan bersentuhan dengan pakaian ini juga lebih sensitif.
Pastikan anda memilih pencuci khusus yang lembut supaya tidak merosakkan pakaian dan memberi masalah kepada kulit bayi.
Setelah selesai dengan urusan packing pakaian si kecil, maka anda bolehlah fokus untuk persiapan traveling yang lain – selamat bercuti!


LUANGKAN MASA BERSAMA KELUARGA DAPAT MENYIHATKAN FIZIKAL DAN MENTAL

Adakah anda tahu bahawa ibu bapa yang bekerja kebanyakannya meluangkan masa hanya 3 minit setiap minggu untuk berbual dengan anak-anak mereka?
Dengan secara purata kanak-kanak menonton televisyen selama 1,680 minit (28 jam) dalam minggu yang sama? Sudah pasti tiada masa yang berkualiti bersama keluarga bukan?
Banyak faedah dan kelebihan jika kita luangkan sedikit masa berkualiti dalam mengeratkan hubungan kekeluargaan. Berikut adalah 7 cara untuk anda meluangkan masa yang berkuali bersama keluarga.
1. Makan bersama-sama

Bunyinya sangat “simple”, tetapi majoriti keluarga tidak lagi makan bersama-sama. Seorang makan didapur, seorang lagi penuhkan pinggan dan duduk di depan TV. Walaupun kebanyakkan orang mengatakan makan bersama-sama adalah penting, hakikatnya masih ramai yang tidak mengamalkannya.
Apa kata kita buat perubahan dengan mewajibkan semua orang makan bersama pada waktu malam. Nampak janggal pada awalnya, namun lama-kelamaan akan jadi biasa juga.
2. Bermain bersama-sama
Permainan adalah sangat menyeronokkan, betuk tak? Bermainlah bersama ahli keluarga walaupun sekejap.
Contohnya permainan congkak, dam aji, dam ular, catur, main olok-olok atau apa-apa sahaja yang boleh dilakukan bersama. Kalau sebagai seorang ayah, anak perempuan ajak bermain masak-masak, layankan sahaja. Kalau dia mahu ‘make-up’ kan kita, biar muka kita comot.
Apabila anak tertawan, terubat luka kita.

 Meraikan majlis atau ‘event’ bersama-sama

Raikanlah apa sahaja bersama keluarga, contohnya ulang tahun kelahiran, kenaikan pangkat, lulus akedemik dan sebagainya.
Tiada apa yang dapat menyatukan keluarga selain daripada meraikan bersama-sama. Tidak kira sama ada meraikan secara sederhana hanya di rumah ataupun secara besar-besaran di luar.

Lawatan atau ‘shopping’ bersama-sama

Tidak kira sama a masa dengan keluarga pada hari biasa ataupun hujung minggu, lawatan bersama keluarga sangat penting.
Ini kerana, di waktu ini lah segala perkara dapat dilakukan bersama-sama. Tidak salah sekali sekala melaburkan duit untuk membeli tiket zoo, tiket wayang atau apa sahajam kerana ianya sangat berbaloi untuk anda sekeluarga dan dapat merakamkan memori yang indah bersama.

Ulangkaji atau buat ‘homework’ bersama-sama

Tiada kanak-kanak yang menyukai “homework”, malah kebanyakkan ibu bapa pasti teringat ketika zaman kecil dahulu.
Tapi ia perlu dilaksanakan juga, menonolong anak anda untuk mengulangkaji pelajaran adalah sangat penting kerana ia membolehkan anda tahu tahap pembelajaran mereka. Disini lah anda memainkan peranan sebagai cikgu untuk anak anda. Ingat, jangan biarkan meraka ulangkaji berseorangan supaya mereka tidak bosan. Khususnya berumur didalam lingkungan 6 ke 10 tahun.

Bersenam atau ‘exercise’ bersama-sama

Senaman mempunyai banyak kelebihan, bayangkan meluangkan masa bersama keluarga dapat memperbaiki kesihatan diri dari segi fizikal, rohani dan mental.
Sama ada berjalan kaki, berbasikal atau bersenam ianya pasti dapat mengembirakan anak-anak anda kerana aktiviti beriadah ini sememangnya kegemaran pada mereka.

Membaca buku bersama-sama.

Kanak-kanak sangat suka buku cerita, bacalah buku cerita kegemaran mereka bila-bila sahaja.
Ini dapat menarik minat mereka untuk membaca walaupun masih belum pandai mengeja, luangkan sedikit masa untuk membawa mereka ke perpustakaan, tentu mereka sangat teruja.


Kelebihan & Kekurangan Homeschooling Yang Mama Harus Tahu

Pendidikan merupakan perkara penting yang harus disediakan oleh ibu bapa. Dari segi kos hinggalah system pendidikan yang akan dipilih demi masa depan dan kejayaan anak. Tentunya sudah banyak sekolah baik itu milik kerajaan ataupun swasta yang memberikan pendidikan terbaik untuk anak bangsa. Namun, seiring perkembangan zaman, sekolah bukanlah satu satunya tempat untuk memberikan pendidikan kepada anak. Sudah banyak tempat kursus yang boleh dipertimbangkan untuk memberikan pendidikan lebih di luar sekolah.

Zaman sekarang terdapat pelbagai jenis persekolahan yang lebih spesifik. Misalnya, sekolah khusus untuk anak yang memiliki kekurangan mental, atau lebih private dan jadual disesuaikan oleh anak di rumah (homeschooling). Sistem belajar di rumah ini bermula dari kebiasaan orang barat yang menginginkan anaknya belajar lebih private. Kerana aktiviti pembelajran dilakukan di rumah dan hanya ada satu guru dan satu murid saja, sehingga dinamakan homeschooling. Di Malaysia sendiri, sistem belajar di rumah ini masih kurang diminati, hanya anak-anak tertentu saja yang menggunakan sistem ini. Namun pasti ada kelebihan dan kekurangan untuk anak jika ibu bapa memilih sistem belajar ini.
KELEBIHAN BELAJAR DI RUMAH UNTUK ANAK

Lebih Terpantau

Ibu bapa yang memilih sistem homeschooling untuk anaknya sudah tentu menginginkan si anak supaya lebih fokus dan terpantau secara khusus dalam pembelajaran. Dengan adanya guru peribadi, tentunya sesi pembelajaran akan lebih fokus kepada si anak. Misalnya kekurangan anak yang spesifik akan dapat diasah lebih lagi. Perkara ini tidah boleh didapati di sekolah awam yang jumlah muridnya jauh lebih banyak dalam sesebuah kelas sehingga guru tidah dapat fokus dalam memantau kekurangan seseorang muridnya.
2. Lebih Bebas Berkreativiti
Dalam hal ini, anak akan lebih bebas untuk berkarya dan meluahkan kreativiti dalam melakukan sesuatu perkara kerana tidak akan terganggu oleh pelajar lain. Selain itu, bakat dan kreativitinya juga lebih terarah kerana mereka bebas mengzahirkan apa yang ada difikirannya.
3. Lebih Percaya Diri
Sistem belajar homeschooling tentunya akan membuat peribadi anak lebih percayadiri sendiri. Hal ini disebabkan belajar sendiri dan tidak ada saingan dengan rakan-rakan sehingga tidak ada yang membanding-bandingkan. Tentunya hal ini akan membuat anak lebih percaya diri dalam menunjukkan bakat dan kemampuannya dalam bidang akademik. Si anak akan lebih fokus dan percaya bahawa dia akan menjadi seorang yang berjaya.
4. Cepat Berkembang
Sama seperti kursus private, sistem belajar homeschooling ini akan membuat anak lebih cepat berkembang kerana hanya anak anda yang diajarkan oleh guru sehingga ingin bertanya dan berbincang lebih mudah dan cepat.

KEKURANGAN HOMESCHOOLING UNTUK ANAK
1. Kurang Bergaul
Salah satu kekurangan dari homeschooling adalah tidak memiliki rakan sebaya sehingga kurang berinteraksi dengan orang lain. Anak homeschooling juga cenderung susah bergaul dan lebih pendiam kerana tidak ada rakan yang boleh mengajak atau berbincang dengannya. Tidak seperti di sekolah awam yang tentunya memiliki banyak rakan di kelas yang  membolehkan mereka berinteraksi dan bergaul dengan rakan sebayanya.
2. Tiada Ukuran Kemampuan Anak
Anak yang menggunakan sistem belajar ini, tentunya sangat sukar untuk mengukur kemampuan yang dimiliki kerana tiada pesaing di sekitarnya. Berbeza dengan sekolah awam yang secara tidak langsung memberikan latihan terhadap anak untuk saling bersaing secara positif demi mengapai matlamatnya.
3. Belum Ada Standard Kurikulum
Walaupun homeschooling menjadi salah satu pilihan (selain sekolah) untuk memberikan pendidikan kepada anak, tetapi sehingga kini kurikulum yang digunakan homeschooling masih belum tetap. Pastinya hal ini sangat menyukarkan anak anda dalam mengikuti perkembangan pendidikan yang dilakukan di sekolah awam.


BABYLOVE BABY WAREHOUSE SALE 2018 | MEMBELI SAMBIL MENDERMA PADA HARGA RUNTUH SEHINGGA 90%

Lebih kurang sebulan lebih je lagi dah nak habis tahun 2018. Kejap sangat masa berlalu. Agak-agak Mama, apa yang sinonim dengan hujung tahun? Selain cuti sekolah, musim sejuk di negara empat musim, dan pastinya percutian bersama keluarga, jualan murah yang bakal berlangsung juga amat sinonim dengan aktiviti hujung tahun! SALE, SALE & SALE!
Jualan Gudang ISTIMEWA oleh Babylove Sdn Bhd

Berita istimewa untuk Mama dan Papa diseluruh negara, Babylove Sdn Bhd bakal mengadakan jualan gudang barangan bayi pada awal Disember ini! Babylove merupakan jenama barangan bayi yang terkenal, yang beroperasi di Cheras Batu 11, Selangor. Ini bukan pertama kali tau mereka mengadakan jualan gudang ini. Jualan Gudang Barangan Bayi yang dianjurkan oleh Babylove bakal kembali berikutan daripada sambutan hangat pada jualan gudang tahun lepas.
Bila & Di mana?

TARIKH: 6-9 Disember 2018

MASA: 10AM – 8PM

TEMPAT: Babylove Sdn Bhd, Cheras Jaya, Selangor.

Harga RUNTUH sehingga 90%!
Dengan lebih 20 jenama barangan bayi terkenal, Babylove ‘Baby Warehouse Sale’ akan menyajikan anda pelbagai barangan bayi pada harga TERENDAH! Anda boleh dapatkan produk bukan sahaja daripada Babylove sendiri, termasuk juga brands Philips Avent, Nuby, Little Bean, Vrtech, Chomel dan bermacam-macam lagi. Kalau anda bertuah, anda boleh dapatkan barang bayi pada harga diskaun sehingga 90%! Nak tau apa lagi yang istimewa?

Membeli sambil menderma di LOVELINK CORNER
Babylove ‘Baby Warehouse Sale’ bukan sahaja mengadakan jualan gudang pada harga terendah. Lagi istimewa, pihak Babylove turut menyediakan ruangan khas, iaitu ‘LOVELINK’, di mana anda boleh membeli sambil menderma. LOVELINK adalah usaha tahunan ‘Corporate Social Responsibility (CSR)’ Babylove yang membantu golongan Orang Kurang Upaya (OKU) di masyarakat tempatan. Seperti tahun sebelumnya, ruangan khas untuk LOVELINK membolehkan para pengunjung membeli pelbagai barangan bayi pada harga istimewa. Hasil daripada jualan bakal didermakan 100% kepada pusat-pusat kebajikan yang memerlukan. Namun, jika ada barangan yang tidak terjual, ia akan turut disumbangkan kepada pihak NGO yang bekerjasama.

Untuk pengetahuan Mama, barangan yang dijual diruangan LOVELINK bukan barangan ‘pre-loved’ tau! Barang-barang bayi untuk ruangan LOVELINK hanyalah menggunakan barang-barang yang telah digunakan sebagai ‘display items’ sahaja. Jadi, harap Mama memahami jika ada barang-barang yang mungkin mempunyai sedikit ‘defect’. Tapi jangan risau, pihak Babylove hanya memilih barangan yang terbaik sahaja untuk pelanggannya!
Dermakan permainan anak-anak sebagai ‘pre-loved’!

Selain itu, LOVELINK Corner juga membolehkan anda untuk menyumbang alat permainan anak-anak anda. Kalau ada permainan anak-anak yang mereka dah bosan bermain, atau tidak lagi menjadi kegemaran, boleh la Mama salurkan kepada Babylove ‘LOVELINK Corner’. Hanya alat-alat permainan dan barangan berupa objek sahaja yang diterima ya. Barang anak-anak seperti pakaian, lampin, bengkung dan lain-lain yang dihasilkan daripada kain, tidak akan diterima sebagai barangan pre-loved.
Barangan yang didermakan akan disalurkan kepada pusat-pusat kebajikan yang berada disekitar Cheras, Kajang dan Bangi. Jadi, sambil Mama membeli barang-barang bayi yang lain, Mama juga boleh menderma. Pasti mereka yang menerima akan lebih gembira nanti!
Pelbagai tawaran & aktiviti menarik

Bukan itu sahaja tau. Banyak lagi tawaran dan aktiviti menarik yang bakal berlangsung di Babylove ‘Baby Warehouse Sale’ 2018 nanti! Mama boleh sediakan senarai barang yang Mama perlukan nanti, sediakan simpanan yang secukupnya dan yang paling penting, pujuk cik Abang datang membeli-belah bersama! Jumpa anda disana!
Untuk maklumat lanjut, anda boleh layari Facebook Babylove agar anda tidak ketinggalan sebarang update dan promosi terkini.

Babylove Sdn Bhd
6, Jalan CJ 1/6, Kawasan Perindustrian Cheras Jaya, 43200 Seri Kembangan, Selangor
Waze/Google Maps
Facebook: Babylove Malaysia
Website: Babylove Asia
Telefon: 012-6676989


CARA YANG UNIK UNTUK BAYI TIDUR LEBIH NYENYAK, DENGAN HANYA MENGGUNAKAN 3 BAHAN DAPUR INI

Perkara paling biasa ibu bapa akan alami setelah lahirnya bayi baru ialah, tiada masa untuk diri sendiri, tidak cukup tidur dan kadang-kadang sampai terpaksa curi masa untuk buat sesuatu kerja rumah. Kita dah tidurkan bayi, bergerak sikit je, tiba-tiba anak kita dah terbangun. Nak bangun pergi tandas kejap pun nanti dia boleh terjaga dengan sendirinya. Macam mana ni…
Apa kata Mama cuba tips yang dikongsikan laman Facebook Pakar Kesihatan Bayi ini? Tips yang dikongsikan sebenarnya sangat lain daripada yang lain – out of the box lah! Mudah, jimat dan cepat. Yang paling penting, berkesan! Tips mudah ini telah pun mendapat lebih daripada 13,000 shares ketika artikel ini ditulis.
Dengan hanya 3 bahan sahaja!
Anak saya ni susah betul nak tidur lena. Saya baru nak berganjak ke dapur, baby dah boleh bau saya nak bangun. Pening juga takkan lah sepanjang masa nak kena pegang baby kan? Rumah nak tak nak kena kemas. Sebab saya jenis tak suka bersepah. Hari2 nak kena kemas. Tak tau nak buat apa saya pm personal Uncle Baby. Tips ni pun saya dapat percuma dari Uncle Baby. Alhamdulillah tips ni mmg sgt membantu.
Senang je cuma guna 3 benda.. getah, sarung tangan (plastik), beras.

Guna barang-barang yang ada didapur je kan. Tak perlu susah-susah nak cari barang-barang mahal.
Langkah-langkah:

Pastikan sarung tangan yang digunakan adalah bersih. Masukkan beras ke dalam sarung tangan plastik tersebut. Masuk sehingga penuh & padat.
Ikat ketat-ketat sarung tangan plastik itu dengan getah.

DAH SIAP!
Inilah hasilnya bila dah siap! Senang bukan?

Mama boleh cuba tips ini tau. InshaAllah bayi akan tidur lebih nyenyak (dan lebih lama).


HARGAI IBU BAPA SELAGI MEREKA ADA | ANAK MUDA KESAL TAK SEMPAT UCAP TERIMA KASIH, AYAH MENINGGAL 3 HARI KEMUDIAN

Kasih sayang dan pengorbanan seorang ayah dan ibu amat berharga. Walaupun jauh dimata, tetapi mereka merupakan insan terpenting yang sentiasa ada di dalam doa, hati dan ingatan kita. Apa yang akan berlaku jika mereka tiada? Pastinya perasaan sedih, pilu dan kosong yang tak dapat digambarkan dengan kata-kata. Namun, siapalah kita yang mampu menghalang takdir Yang Maha Esa. Apabila tiba masanya, ibu bapa kita, dan kita sendiri akan pergi meninggalkan dunia yang sementara. Oleh itu, hargailah sayangilah dan hargailah mereka sementara mereka masih ada.
Ikuti kisah yang dikongsi @Hakim Malik bagaimana rasa kesal dan sedihnya beliau setelah pemergian ayahnya. Beliau telah kehilangan ayahnya hanya beberapa hari selepas menerima panggilan dari arwah untuk memberitahu bahawa duit telah dimasukkan ke dalam akaunnya.

Hargai Panggilan daripada Ibu Bapa
Lepas end call tu, aku takde call dia balik sampai lah dia suddenly sakit 3 hari then meninggal dunia.. Sekarang, aku dah tak ada peluang nak dapat call dari “ayah” sampai bila2.. Hargai call dari parents anda..
Tak Sempat Berbakti untuk Ayah
Tak sempat nak berbakti kat ayah atas dunia ni.. kepada semua.. tolong sedekahkan al-fatihah utk arwah ayah saya. Semoga Allah ampunkan semua dosa ayah saya, diselamatkan arwah ayah saya dari fitnah kubur dan ditempatkan roh ayah saya bersama-sama roh org beriman.. aaminn..
Terkilan tidak mengucapkan terima kasih
Actually, detail dia, 15 Oktober haritu ayah aku call aku, aku tak sempat cakap terima kasih lepas bagi duit tu sebab sibuk buat bnda lain. 22 Oktober baru dia masuk masuk ICU 3 hari, dia tak sedar(koma) sampailah dia pergi.. bukan lepas call terus sakit.. between 15hb-22hb tu ada je aku whatsapp-whatsapp dlm group family.
cuma aku terkilan sangat kenapa aku sampai lupa nak cakap terima kasih on time masa dia call aku tu, padahal kebiasaannya aku ucap or berborak lama sikit.. Tak sangka pulak tu jadi last coversation aku dengan dia..
Sempat berada bersama ayah ketika di ICU
Masa dia masuk ICU pun, aku ada je dekat hospital dgn dia.. dia pergi maghrib khamis tu pun sempat aku bacakan yassin tepi katil dia and ajar dia mengucap.. yang aku kesalkan, kalaulah aku tak busy masa dia call aku tu.
Jadi, setiap kali dapat call dari parents, jangan la ala kadar je.. kita tak tahu kalau tu la last kita dapat ckp dgn dia..
Takziah diucapkan kepada Hakim Malik dan keluarga atas permegian ayahnya. Tak kisah lah sesibuk mana pun urusan harian kita, jangan sesekali lupakan ibu bapa. Sentiasa berusaha untuk menggembirakan mereka selagi mereka masih ada.


Cara Didik Anak-anak Yang Betul Supaya Mudah Mendengar Kata

Pernah terfikir bagaimana kalau kita suruh anak buat apa pun, anak akan ikut je perintah kita? Sama ada ikut kerana TAKUT ataupun ikut kerana kita ada seni dan teknik yang positif untuk disiplinkan si comel kita. Dah penat didik anak-anak dengan berbagai cara, namun semuanya tak menjadi.

Ada ibu bapa yang bagi arahan anak terus buat, tapi ada juga yang kena cakap berulang kali baru dengar.
Ini 5 teknik yang dikongsikan Taufiq Razif bagaimana cara didik anak-anak agar mereka ikut perintah kita.
1 – Konsisten

Anak-anak ni akan tahu ikut cakap kita kalau dia tahu kita ni jenis yang tetap pendirian. Kalau kita cakap A, maka kita memang nak A. Bila kita jenis tak tegas dan jenis mudah berubah pendirian, waktu tu la anak akan berharap yang kita akhirnya akan cair dengan mereka.
2 – Tenang
Masa kita bagi arahan pada anak kita tu pastikan kawalan emosi kita berada pada tahap yang terbaik. Sebab tu bebel ni tak mampu membuatkan anak kita patuh sebab emosi kita masa tu sangat tak stabil dan ingat, anak boleh hidu emosi negatif dalam diri kita!
3 – Arahan kena pendek dan jelas
Ada mak ayah ni kalau suruh anak mandi pun dia boleh bagi sampai 3-5 arahan sekaligus. ” Adik lepas ni mandi, pastu gosok gigi. Gosok gigi elok-elok jangan tumpah ubat gigi, jangan pakai sabun banyak sangat “.
Akhirnya anak sendiri pun keliru nak ikut yang mana satu. Bagi arahan tu biar jelas dan satu persatu. Otak si anak tak mampu nak proses banyak sangat arahan dalam satu-satu masa.
4 – Cepat
Kalau anak buat salah cepat-cepat tegur dan tunjukkan cara yang betul. Jangan tunggu 2 – 3 jam lepas tu baru nak cakap yang perbuatan dia tu salah. Waktu tu anak dah lupa dah kesalahan dia.
5 – Puji

Bila anak buat baik dan benda yang kita suka terus je puji. Barulah anak tu akan ketagih nak buat benda baik tu lagi. Kalau ikut kajian tentang ‘reward and punishment theory’. Reward tu lebih berkesan untuk memotivasikan anak kecil. Pujian ibu bapalah sebenarnya reward yang paling berharga pada otak anak-anak kita!
Kalau boleh amal lima cara didik anak-anak ini, secara perlahan-lahan kita akan nampak perubahan positif pada perangai dan tingkah laku mereka.


Checklist Penting Buat Mama Yang Sedang Menanti Cahaya Mata Sulung

Buat parents yang tengah menanti kehadiran cahaya mata sulung tu pasti tak sabar dan berdebar-debar nak tunggu si comel lahir ke dunia kan? Yelah, anak ni kan penyeri rumah tangga. Terasa sempurna bila dihiasi dengan gelak tawa dan keletah mereka. Pastinya segala kelengkapan si manja dah disediakan. Kalau boleh, semua benda mesti nak sempurna! Maklumlah, anak sulung kan, rasa excited tu lain macam!
Haa…tapi betul ke anda dah sediakan semua perkara? Confirm tak tertinggal dan terlepas pandang? Apa kata anda ikuti checklist yang kami sediakan ni. Harap-harap boleh bantu anda sebelum menyambut ketibaan “orang baru” nanti!
Checklist Untuk Mama
1. BUAT RAWATAN GIGI

Anda tahu tak, bila seorang wanita itu hamil, akan berlakunya proses perubahan ketara daripada aspek fizikal, rohani serta kesihatan secara menyeluruh. Kesihatan mulut juga tak terkecuali kerana apabila mengandung, tahap hormon estrogen dan progesteron akan meningkat lalu mengakibatkan kesihatan gusi terjejas.
Sisa-sisa makanan yang melekat di celah-celah gusi ataupun kesan dari tidak memberus gigi dengan betul akan mengakibatkan pengumpulan plak, seterusnya akan menyebabkan radang gusi ataupun gingivitis.
Lebih membimbangkan, ia akan mengakibatkan kelahiran bayi pra-matang dan kekurangan berat, berpunca daripada jangkitan bakteria yang memasuki ke dalam aliran darah melalui gusi dan bergerak ke dalam rahim.
Jadi, bakal ibu semua, rajin-rajinlah buat rawatan gigi ya!
2. MAKAN UNTUK DUA ORANG?
Orang mengandung ni macam-macam yang diidamkannya. Kadang-kadang pelik dan tak masuk akal juga benda yang diminta. Dah nama pun mengidam kan, ikutkan sajalah. Tapi yang selalu kita dengar, mengidam nak makan macam-macamlah. Yelah, makan untuk dua orang katanya.
Setiap ibu mengandung memerlukan lebih 2000- 3000 kalori sehari untuk memenuhi keperluan diri dan bayi. Tapi, tidak bermakna anda boleh makan apa saja kerana dikhuatiri berat akan naik secara mendadak dan mengakibatkan pelbagai komplikasi pada kandungan.
Sebaliknya, diet mereka perlu diisi dengan makanan berkhasiat seperti buah-buahan, sayur-sayuran, susu rendah lemak, telur, keju dan bijirin. Elakkan juga makanan yang pedas dan berminyak serta minuman berkafein.
3. KAWAL MAKANAN MANIS

Menurut pakar, ibu hamil harus memberikan tumpuan kepada fasa pertama atau trimester pertama kerana dalam waktu ini pembentukan sel dan perkembangan organ berlaku dengan sangat cepat. Ini termasuklah mengawal pemakanan yang diambil sewaktu hamil.
Kalau boleh, jauhi semua jenis makanan yang tidak sihat seperti makanan manis, berlemak, berkalori tinggi, banyak garam dan mengandungi kadar msg yang tinggi. Ini kerana, ibu hamil berisiko untuk dijangkiti gestational diabetes dan boleh membahayakan kandungan sekiranya makan makanan tersebut secara berlebihan.
Nak makan tu boleh, tapi berpada-padalah ya!
4. BIDAN PENJAGA PANTANG ATAU TUKANG URUT
Sewaktu dalam pantang, emosi ibu masih tidak stabil dan sedikit sensitif. Jadi, lebih senang dan selesa apabila diuruskan oleh ahli keluarga yang terdekat.
Tapi, kalau anda taknak susahkan mereka, anda boleh upah bidan penjaga pantang ataupun tukang urut. Dalam zaman yang serba moden sekarang ni, banyak servis seperti ini ditawarkan. Cari je dalam media sosial, gerenti jumpa! Kalau boleh, dua atau tiga bulan sebelum melahirkan, cari dan tempah siap-siap bidan yang akan menjaga anda sewaktu dalam pantang nanti.
Jangan last-minute tau, sebab bidan penjaga pantang ni adalah orang penting untuk memastikan ibu berpantang dan bayi dalam keadaan yang baik sejurus selepas melahirkan.
5. BARANG PENJAGAAN / BARANG MANDIAN BAYI
Haa..yang ini paling penting dan harus disediakan sebelum kedatangan si manja. Ramai bakal ibu bapa pening bila nak memilih barangan penjagaan yang sesuai buat bayi mereka.
Yang penting, sebelum membeli, pastikan barangan tersebut bebas dari bahan kimia berbahaya, lembut dan tidak sensitif pada kulit bayi anda. Lagi bagus dan nak selamat, beli barangan penjagaan atau mandian bayi yang berasaskan dari bahan organik atau semulajadi serta disyorkan oleh pakar kanak-kanak.